text:
DINTLHA TSE DI OKETSEGILENG
1914—Ngwaga o o Botlhokwa Thata mo Boporofeting Jwa Baebele
MASOMESOME a dingwaga pele ga 1914, baithuti ba Baebele ba ne ba tlhalosa gore ditiragalo dingwe tse di botlhokwa di ne di tlile go direga ka ngwaga oo. E ne e le ditiragalo dife tseo, mme ke bosupi bofe jo bo bontshang gore 1914 e ne e le ngwaga o o botlhokwa jalo?
Jaaka go kwadilwe mo go Luke 21:24, Jesu o ne a re: “Jerusalema o tla gatakwa ke ditšhaba, go fitlha dinako tse di tlhomilweng tsa ditšhaba [“metlha ya Baditšhaba,” King James Version] di fela.” Jerusalema e ne e le motsemoshate wa Bajuda—lefelo le dikgosi tse di tswang mo ntlong segosi ya ga Kgosi Dafide di neng di busa mo go lone. (Pesalema 48:1, 2) Le fa go ntse jalo, dikgosi tseno di ne di na le sengwe se se neng se dira gore di se ka tsa tshwana le babusi ba bangwe. Di ne di ntse mo “setulong sa bogosi sa ga Jehofa” e le baemedi ba Modimo ka boene. (1 Ditiragalo 29:23) Ka jalo, Jerusalema e ne e tshwantshetsa puso ya ga Jehofa.
Le fa go ntse jalo, puso ya Modimo e ne ya simolola leng go “gatakwa ke ditšhaba” mme seno se ne sa direga jang? Seno se ne sa direga ka 607 B.C.E. fa Jerusalema e ne e fenngwa ke Bababelona. Go ne go sa tlhole go na le ope yo o neng a ntse mo “setulong sa bogosi sa ga Jehofa,” mme puso ya dikgosi tsa losika lwa ga Dafide e ne ya kgaosediwa. (2 Dikgosi 25:1-26) A go ‘gatakwa’ gono go ne go tla tswelela ka bosakhutleng? Nnyaa, ka gonne boporofeti jwa ga Esekiele bo ne jwa bolela jaana ka kgosi ya bofelo ya Jerusalema, e bong Sedekia: “Tlosa sethathelela tlhogo, o tsholetse serwalo. . . . Ga e kitla e nna sa ga ope go fitlhela go tla yo o nang le tshwanelo e e kafa molaong, mme ke tla mo se naya.” (Esekiele 21:26, 27) Keresete Jesu ke ene yo o nang le “tshwanelo e e kafa molaong” ya go rwala serwalo sa bogosi sa ga Dafide. (Luke 1:32, 33) Ka jalo, go “gatakwa” gono go ne go tla khutla fa Jesu a nna Kgosi.
Tiragalo e e botlhokwa eo e ne e tlile go direga leng? Jesu o ne a bontsha gore Baditšhaba ba ne ba tla busa ka lobaka lo lo rileng lwa nako. Pego e e mo go Daniele kgaolo 4 e re naya karabo ya gore e ne e tlile go nna lobaka lo lo kae. E re bolelela ka toro ya boporofeti e e neng ya lorwa ke Kgosi Nebukadenesare wa Babelona. O ne a bona setlhare se segolo se se neng sa rengwa. Thito ya sone e ne e sa kgone go gola ka gonne e ne e bofilwe ke tshipi le kgotlho. Moengele o ne a bolela jaana: “A o fetwe ke metlha e supa.”—Daniele 4:10-16.
Mo Baebeleng, ka dinako tse dingwe ditlhare di dirisediwa go tshwantshetsa puso. (Esekiele 17:22-24; 31:2-5) Ka jalo, go rengwa ga setlhare seno sa tshwantshetso go emela kafa puso ya Modimo, e mo go yone go neng go busa dikgosi tsa Jerusalema, e neng e tla kgaosediwa ka gone. Le fa go ntse jalo, ponatshegelo eno e ne e bontsha gore ‘go gatakwa ga Jerusalema’ e ne e tla nna ga nakwana fela—lobaka lwa “metlha e supa.” Ke lobaka lo lo kana kang loo?
Tshenolo 12:6, 14 e bontsha gore metlha e le meraro le halofo e lekana le “sekete makgolo a mabedi le masome a marataro.” Ka jalo, “metlha e supa” yone e tla lekana le lobaka loo gabedi, kgotsa malatsi a le 2 520. Mme gone Baditšhaba ga ba ka ba tlogela go ‘gataka’ bolaodi jwa Modimo fa malatsi a le 2 520 morago ga go wa ga Jerusalema a sena go wela. Ka jalo, go bonala boporofeti jono bo akaretsa nako e telele thata. Go ya ka Dipalo 14:34 le Esekiele 4:6, e e buang ka gore “letsatsi le emela ngwaga,” “metlha e supa” e tla akaretsa dingwaga di le 2 520.
Dingwaga di le 2 520 di simolotse ka October 607 B.C.E. ka nako ya fa Jerusalema e ne e fenngwa ke Bababelona mme dikgosi tsa losika lwa ga Dafide di bo di tlosiwa mo setulong sa bogosi. Nako eo e khutlile ka October 1914. Ka nako eo, “dinako tse di tlhomilweng tsa ditšhaba” di ne tsa khutla, mme Jesu Keresete o ne a tlhomiwa go nna Kgosi ya selegodimo ya Modimo. *—Pesalema 2:1-6; Daniele 7:13, 14.
Fela jaaka Jesu a ile a bolelela pele, ditiragalo tse di tshosang mo lefatsheng—e leng ntwa, tlala, dithoromo tsa lefatshe, dikgogodi tsa bolwetse—di ne di tla tshwaya “go nna gone” ga gagwe e le Kgosi ya selegodimo. (Mathaio 24:3-8; Luke 21:11) Ditiragalo tseno di re naya bosupi jo bo nonofileng jwa gore ngwaga wa 1914 eleruri ke ngwaga o Bogosi jwa selegodimo jwa Modimo bo tlhomilweng ka one e bile ke one ngwaga o ‘metlha ya bofelo’ ya tsamaiso e e boikepo eno ya dilo ya gone jaanong e simologileng ka one.—2 Timotheo 3:1-5.
^ ser. 4 Go simolola ka October 607 B.C.E. go fitlha ka October 1 B.C.E. ke dingwaga di le 606. E re ka go se na ngwaga 0, go simolola ka October 1 B.C.E. go fitlha ka October 1914 C.E. ke dingwaga di le 1 914. Fa re tlhakanya dingwaga di le 606 le dingwaga di le 1 914, re bona dingwaga di le 2 520. Go bona tshedimosetso e e buang ka go wa ga Jerusalema ka 607 B.C.E., bona setlhogo se se reng “Chronology” mo kgatisong ya Insight on the Scriptures, le Go Fetolana ka Dikwalo ditsebe 271-3 tse di gatisitsweng ke Basupi ba ga Jehofa.


c: text/html

text:
Bokone Bophirima
Coordinates: 27°S 26°E / 27°S 26°E
Bokone Bophirima ke nngwe ya Diporofense tsa Aforika Borwa. Mošate wa yona ke Mahikeng. Porofense e e fitlhelwa kwa bophirima ba Gauteng
SegologoloEdit
Bokone Bophirima e ne ya tlhamiwa kwa bokhutlong jwa tlhaolele ka ngwaga wa 1994, mme e akaretsa dikarolo tsa maloba tsa Porofense ya Transvaal le tsa Porofense ya Kapa, le dikarolo tsa Nagalegae ya maloba ya Bophuthatswana. Go ne ga nna le dikhuduego tsa sepolotiki kwa Khutsong (Lekgotlatoropo la Selegae la Merafong City) ka ngwaga wa 2006 le wa 2007, morago ga gore go fedisiwe makgotlatoropo a a kgabaganyang diporofense, mme Lekgotlatoropo la Merafong le fetisediwe kwa Bokone Bophirima gotlhelele. Lekgotlatoropo la Merafong le ne la isiwa kwa porofenseng ya Gauteng ka ngwaga wa 2009.
Molao le pusoEdit
Puso ya porofense e akaretsa tonakgolo, lekgotla la bakhuduthamaga ba le lesome, le kgotlapeomolao. Kokoanopeomolao ya porofense le tonakgolo ba tlhophiwa go nna dingwaga di le tlhano mo setulong, kgotsa go fitlha ditlhopho tse di latelang. Mekgatlho ya sepolotiki e newa ditulo tsa lekgotlha go ya ka palo ya ditlhopho tse mokgatlho o di fumaneng mo porofenseng ka ditlhopho tsa bosetŝhaba. Lekgotlha ke lona le tlhophang tonakgolo, mme tonakgolo ke ena a (tlhopang maloko a lekgotla la khuduthamaga (appoint the members of the executive council.)
Tonakgolo ya porofense ya Bokone Bophirima, go tloga ka 21 Motsheganong 2014, ke Supra Mahumapelo[2] wa mokgatlho wa African National Congress. O tlhophilwe morago ga Thandi Modise go nna mo setulong sa botonakgolo morago ga ditlhopho tsa 2014.
LefatsheEdit
Dithaba tsa Magaliesberg kwa bokone-botlhaba di botelele jo bo ka nnang 130 km (go lekana le 80 miles) go tloga Tshwane go ya Rustenburg. Noka ya Vaal e elela mo molelwaneng o o kwa borwa ba porofense.
Tsa legodimoEdit
Di-temperature di tloga go 17° go ya go 31 °C (62° go ya go 88 °F) ka selemo, mme go tloga go 3° go ya go 21 °C (37° go ya go 70 °F) ka mariga. Pula mo ngwageng ena dimilimitara dile 360 (360 mm) (go lekana le 14 in), bontsi ba pula e bo na ka dikgwedi tsa selemo, magareng ga Diphalane le Moranang.
MelelwaneEdit
Bokone Bophirima bo arologana melelwane le dikgaolo tse di latelang tsa Botswana:
- Kgatleng – goya bokone-botlhaba
- South-East – bokone-botlhaba
- Southern – bokone
- Kgalagadi – bokone-bophirima
Fa gae, e arologana dibotara le diprofense tse di latelang:
- Limpopo – bokone-botlhaba
- Gauteng – botlhaba
- Free State – borwa-botlhaba
- Northern Cape – borwa-bophirima
DimasepalaEdit
Porofense ya Bokone Bophirima e na le dimasepala dile 4 tsa sediko, le tse 19 tsa selegae. Di a latela:.
DitoropoEdit
Batho ba ba ka nnang 500,000 le go feta
Batho ba ba ka nnang 100,000 le go feta
Batho ba ba ka nnang 50,000 le go feta
Batho ba ba ka nnang 10,000 le go feta
Batho ba ba ko tlase ga 10,000
Tsa Madi/Moruo (ikonomi)Edit
Tsa moruo tsa porofense ya Bokone Bophirima di itshegeditse thata mo meepong, go dira seripagare sa Gross Domestic Product ya porofense le go direla nngwe-tharo ya badiri ditiro mo porofenseng. Diminerale tse tona ke gauta, e epiwa kwa Orkney le kwa Klerksdorp, jaanong e leng Matlosane; uranium, e epiwa kwa Matlosane; platinamo, e epiwa kwa Rustenburg le kwa Brits; le ditaemane, di epiwa kwa Ditsobotla (Lichtenburg), Christiana, le kwa Bloemhof. Dikarolo tse di kwa bokone le tse di kwa bophirima ba porofense di na le diruiwa jaaka dinku le dikgomo tse dintsi. Dikarolo tse di kwa botlhaba le tse di kwa borwa ke tse go nang le ditshimo tsa mmopo, go dira bupi, malomo a letsatsi, motsoko, katunu, le maungo jaaka dinamune. Lefelo la go iketla le casino kwa Sun City le Lost City, le tsona di na le seabe mo tsa moruo tsa porofense.
Dipalopalo tsa bathoEdit
Bontsi ba batho mo porofenseng ke Batswana ba ba buang Setswana. Ba bang batho ba ba nnang kwa Bokone Bophirima ba akaretsa BaAfrikanere, BaSotho, le BaXhosa. Sekgoga se buiwa e le loleme la bobedi gantsi mo porofenseng. Bontsi ba batho ke Bakeresete. (Dipalopalo di tswa go Census 2011 di lokolotsweng ka Phukwi 2003).
Go ya ka dipalopalo tsa metse tsa 2007, 90.8% ya batho mo porofenseng ke batho ba ba Ntsho (bontsi ba bua Setswana), 7.2% ke Basweu (Bontsi ba bua Afrikaans), 1.6% ke Coloured , 0.4% ke Asian. Goya ka dipalopalo tsa metse tsa 2007, porofense e e na le batho ba ba fetang dimilione di le tharo (3 million). Batho ba basweu ba porofense ba ntse mo karolong e le ngwe ya porofense, ga ba phatlhalala felo-gotlhe mo go tshwana le batho ba bangwe mo porofenseng. Mo dimasepaleng tse di kwa borwa le tse di kwa botlhaba, palo ya batho basweu kwa Tlokwe (Potchefstroom) le kwa Matlosana (Klerksdorp) ke 27% le 12% ka tatelano.
Porofense e na le palo e e kwa tlase go fetisa tsotlhe ya batho ba dingwaga dile 35 le go ya godimo (5.9%) ba ba nang le dithuto tsa morago ga marema-tlou. Go tloga ka 1994, palo ya batho ba ba fitlhelelang thuto e e kwa godimo e oketsegile. Morago ga go tloswa ga di bantustans, batho ba le bantsi ba ne ba godugela kwa ditoropong tsa moruo tsa Cape Town le Gauteng.
MetshamekoEdit
- Rugby union
- Platinum Leopards (Rustenburg)
- Soccer
- Platinum Stars (Rustenburg)
MetswediEdit
- ↑ 1.0 1.1 1.2 Census 2011: Census in brief (PDF). Pretoria: Statistics South Africa. 2012. ISBN 9780621413885.
- ↑ North West Provincial Government Official Website

robotstxt: allowed

filter: keep


text:
MATLOTLO A A MO LEFOKONG LA MODIMO
“Tsaya Morwao”
Mosadi wa Moshunema o ne a bontsha gore o rata go amogela baeng ka tsela e a neng a amogela Elisha ka yone (2Dk 4:8-10)
Jehofa o ne a segofatsa mosadi yoo ka ngwana wa mosimane (2Dk 4:16, 17; w17.12 4 ¶7)
Jehofa o ne a dirisa Elisha go tsosa morwa wa mosadi wa Moshunema (2Dk 4:32-37; w17.12 5 ¶8)
A o tlhokafaletswe ke ngwana? Jehofa o ikutlwa ka tsela e o ikutlwang ka yone. Mo nakong e e sa fediseng pelo, Jehofa o tlile go mo tsosa mo baswing. (Job 14:14, 15) E tla bo e le nako e e itumedisang tota!


text:
Mapodisi a tlhotlhomisa bogodu
Mapodisi a Werda a tshegeditse mme mongwe le ba lelwapa la gagwe, go ba thusa mo ditlhotlhomisong morago ga go fitlhelwa ba itiretse moraka mo sekgweng ka leruo le e seng la bone.
Mookamela mapodisi a Werda, Superintendent Mompoloki Ramatsia a re ba amogetse pego ka Tlhakole a le lesome, go tswa kwa baruing ba ba latlhegetsweng e dipudi mme morago ba latedisa motlhala wa dihutshane tseo tse ba di fitlhetseng kwa lesakeng lengwe le le neng le agilwe fa gare ga sekgwa, sekgala sa dikhilomithara di le masome a mabedi go tswa kwa Werda.
A re e ne ya re go goroga, ba fitlhela lesaka leo le rile thii! ka dipudi le dinku tsa masaka a a farologaneng mme ya re morago ba loma mapodisi tsebe. Superintendent Ramatsia a re mapodisi ba ne ba ya kwa
lesakeng kwa ba fitlhetseng palo ya dinku le dipudi e le masome a mararo le botlhano (35) mme ba di gapa gore beng ba lesaka ba di latele kwa mapodising.
A re ya re ditlhotlhomiso di tsweletse ga tshwarwa mme mongwe wa dingwaga tse di masome a mane le bobedi, ngwana wa gagwe wa rre wa dingwaga tse di masome a mabedi le botlhano le rre mongwe wa dingwaga tse di masome a mabedi, morago ga gore go supafale fa lesaka e le la mme yoo.
Superintendent Ramatsia a re mapodisi ba ne ba botsa babelaelwa dipotso ka leruo mme ba inanatha ba palelwa ke go tlhalosa gore ke la ga mang. Babelaelwa ba ne ba supiwa fa pele ga lekgotlatshekelo
Tlhakole a le lesome le bongwe go ba tshegetsa ka nakwana fa ditlhotlhomiso tsa mapodisi di santse di tsweletse.
Supt Ramatsia a re ba tlaa nna kwa kgolegelong malatsi a le lesome le bone mme ba tlaa bulelwa kgwedi ya Mopitlo a le malatsi a mararo.
O tlhalositse fa barui bangwe ba ne ba nna lesego fa ditlhotlhomiso di tsweletse ka go nnile le batho ba le supa ba ba setseng ba supile fa dihutshane tseo e le tsa bone.
A re se se hakgamatsang ke gore bangwe barui ba ba setseng ba supile gore dingwe dihutshane
ke tsa bone, ba tswa bokgakala jwa Keng, mo go supang gore bogodu jwa leruo bo tsere phekelo e sele ka magodu a dirisa dikoloi go le utswa.
Superintendent Ramatsia o tlhalositse gore gongwe le gongwe kwa barui ba ka utlwalelang teng gore go tshwerwe leruo, ba seka ba ipona tsapa ba re go kgakala, ba ye teng ka gore bogodu jwa leruo bo tsere phekelo e sele.
A re mo nakong ya gompieno, beng ba leruo le le mo masakeng a mapodisi kwa Werda ba kgonne go lemoga leruo le le lesome le boherabobedi mo go tse masome a mararo le botlhano mme ga ba ise ba di neelwe ka mabaka a gore di santse di tlhokometswe e le bosupi jwa mapodisi.
O gateletse botlhokwa jwa gore barui ba tshube leruo ka nako, ba etele meraka ya bone kgapetsakgapetsa, ba bo ba tshwae leruo gore ba kgone go le lemoga motlhofo.
Superintendent Ramatsia o kopile gore barui ba nne ba tsamaele kwa masakeng a mapodisi a Werda, go tlhodumela gore a dihutshane tse di koo ga se tsa bone.
A re bogodu jwa leruo bo a tshwenya kwa kgaolong ka gore bontsi jwa nako le tlodisediwa kwa Afrika Borwa.
Superintendent Ramatsia o tlhalositse gore katlholo ya bogodu jwa leruo ga e na madi mme fa babelaelwa ba ka bonwa molato, ba ka tsena mo kgolegelong mme fa mosekisiwa a ka bonwa molato e le
lantlha, o ka atlholelwa dingwaga tse tlhano go ya kwa go tse lesome le botlhano mo kgolegelong. BOPA


text:
September 5-11
1 Dikgosi 9-10
Pina 10 le Thapelo
Matseno (1 mots.)
MATLOTLO A A MO LEFOKONG LA MODIMO
“Baka Jehofa ka Ntlha ya Botlhale Jwa Gagwe”: (10 mets.)
Go Ribolola Matlotlo mo Dikwalong: (10 mets.)
1Dk 10:10, 14—Ke bosupi bofe jo bo bontshang gore tlhwatlhwa ya gauta e Kgosi Solomone a neng a na le yone ga e a fetelediwa? (w08 11/1 22 ¶4-6)
Mo mmalong wa Baebele wa beke eno, ke matlotlo afe a o ka ratang go tlotla ka one ka Jehofa, a o ka a dirisang mo tshimong, kgotsa matlotlo a mangwe a o a ithutileng?
-
Mmalo wa Baebele: (4 mets.) 1Dk 10:1-13 (th thuto 5)
TLHAGAFALELA BODIREDI
Bidio ya Loeto Lwa Ntlha: (5 mets.) Motlotlo. Tshameka bidio ya Loeto Lwa Ntlha: Thuto ya Baebele—Ps 37:29. Fa dipotso di tlhaga mo bidiong eno, e emise o bo o botsa bareetsi dipotso tseo.
Loeto Lwa Ntlha: (3 mets.) Dirisa karolo ya se re ka se buang mo bodireding go simolola letsholo la dithuto tsa Baebele. (th thuto 1)
Loeto Lwa Ntlha: (5 mets.) Dirisa karolo ya se re ka se buang mo bodireding go simolola letsholo la dithuto tsa Baebele, o bo o simolola go ithuta Baebele le ene o dirisa thuto 01 mo boroutšhareng jwa Itumelele go Tshelela Ruri! (th thuto 13)
BOTSHELO JWA BOKERESETE
“Dirisa JW.ORG go Bona Thuso ka Dilo Tsa Letsatsi le Letsatsi”: (8 mets.) Motlotlo. Kgothaletsa bareetsi go tsena mo jw.org gore ba ithute mo go oketsegileng ka kgakololo e e mo Baebeleng e e ka ba thusang go lebana le dikgwetlho tsa letsatsi le letsatsi.
Dilo Tse Phuthego e Tlhokang go di Ela Tlhoko: (7 mets.)
Thuto ya Baebele ya Phuthego: (30 mets.) lff thuto 18 ntlha 6-7 le karolo ya “O Ithutile Eng?”, “Poeletso” le “Leka go Dira Seno”
Dintlha Tse di Konelang (3 mets.)
Pina 106 le Thapelo


text:
September 12-18
1 Dikgosi 11-12
Pina 137 le Thapelo
Matseno (1 mots.)
MATLOTLO A A MO LEFOKONG LA MODIMO
“Tlhopha Motho Yo o Ka Nyalanang le Ene ka Botlhale”: (10 mets.)
Go Ribolola Matlotlo mo Dikwalong: (10 mets.)
1Dk 12:21-24—Re ithuta eng mo go Kgosi Rehoboame? (w18.06 14 ¶1-4)
Mo mmalong wa Baebele wa beke eno, ke matlotlo afe a o ka ratang go tlotla ka one ka Jehofa, a o ka a dirisang mo tshimong, kgotsa matlotlo a mangwe a o a ithutileng?
-
Mmalo wa Baebele: (4 mets.) 1Dk 12:21-33 (th thuto 10)
TLHAGAFALELA BODIREDI
Loeto Lwa Ntlha: (3 mets.) Dirisa karolo ya se re ka se buang mo bodireding go simolola letsholo la dithuto tsa Baebele. (th thuto 3)
Loeto Lwa go Boela: (4 mets.) Tsweletsa thuto ya Baebele e o e simolotseng mo loetong lwa ntlha, o dirisa thuto 01 ya boroutšhara jwa Itumelele go Tshelela Ruri! (th thuto 11)
Thuto ya Baebele: (5 mets.) lff thuto 07 ntlha 4 (th thuto 8)
BOTSHELO JWA BOKERESETE
“Lenyalo—Kgolagano e e Nnelang Ruri”: (15 mets.) Motlotlo. Tshameka bidio ya, Go Ipaakanyetsa Lenyalo—Karolo 3: “Bala Ditshenyegelo.”
Thuto ya Baebele ya Phuthego: (30 mets.) lff thuto 19 ntlha 1-4
Dintlha Tse di Konelang (3 mets.)
Pina 63 le Thapelo


text:
BATHO LE DINAGA
Go Etela Spain
SPAIN ke naga e nang le batho ba ditso tse farologaneng. Bontsi jwa naga eno bo na le masimo a mabele, diterebe le ditlhare tsa motlhware. Go ela kwa borwa jwa naga eno, dikilometara di ka nna 14 tsa metsi di kgaoganya Spain le kontinente ya Afrika.
Batho ba le bantsi go akaretsa Bafonekia, Bagerika le batho ba kwa Carthage kwa Afrika Bokone, ba ne ba fudugela mo karolong eno ya borwabophirima jwa Yuropa. Fa Baroma ba sena go gapa kgaolo eno ka lekgolo la boraro la dingwaga pele Jesu a tla mo lefatsheng, ba ne ba e bitsa Hispania. Morago ga moo, morafe wa Ba-Visigoth le wa Ba-Moor e ne ya fudugela mo kgaolong eno. Moragonyana ba ne ba tlogela setso sa bone.
Bosheng jaana, batho ba feta dimilione di le 68 ba ne ba etela Spain mo ngwageng o le mongwe fela. Bontsi jwabone bo tla mono ka gonne bo rata letsatsi la teng, mawatle a mantle, botaki, dilo tsa hisitori le meago e mentle ya bogologolo. Gape batho ba rata dijo tsa Ba-Spain. Tsone di akaretsa dijo tsa kwa lewatleng, nama ya kolobe e e omisitsweng, setšhuu, disalate, merogo e e apeilweng kgotsa e e tshetsweng olive oil. Dijo tse di itsegeng mo lefatsheng lotlhe tsa Ba-Spain ke omolete, paella le tapas.
Batho ba mo Spain ba botsalano e bile ba rata batho. Bontsi jwa bone ba re ba tsena kereke ya Roma Katoliki mme ke ba le mmalwa fela ba ba nnang gone kwa Mmiseng. Bosheng jaana, batho ba ba tswang kwa Afrika, Asia le Latin America ba ne ba fudugela mo Spain. Bontsi jwa bone bo rata go tlotla ka se ba se dumelang le ka dingwao tsa bone. Basupi ba ga Jehofa ba ile ba tlotla monate le bone le go ba thusa go itse dilo tse dintsi tse Baebele e di rutang.
Ka 2015, Basupi ba feta 10 500 ba ne ba ithaopela go aga le go tlhabolola mafelo a bone a kobamelo a le 70 a a bidiwang Diholo Tsa Bogosi. Puso e ne ya ba naya ditsha go aga diholo tse dingwe. Basupi ba ga Jehofa ba tshwara dikokoano tsa bone ka Se-Spain le ka dipuo di feta 30 gore batho ba ba tswang kwa dinageng tse dingwe ba kgone go itse molaetsa wa Baebele. Ka 2016, batho ba feta 186 000 ba ne ba nna gone mo kokoanong e e kgethegileng ya Basupi ba ga Jehofa go tla go gopola loso lwa ga Jesu Keresete.


text:
DINTLHA TSE DI OKETSEGILENG
Jesu Keresete—Mesia yo o Solofeditsweng
GO RE thusa go lemoga gore Mesia ke mang, Jehofa Modimo o ile a tlhotlheletsa baporofeti ba le bantsi mo Baebeleng go kwala dintlha tse di amanang le botsalo, bodiredi le loso lwa Mogolodi yono yo o solofeditsweng. Dipolelelopele tseno tsotlhe di ne tsa diragadiwa mo go Jesu Keresete. Di opa kgomo lonaka ka tsela e e gakgamatsang e bile di tlhalosa dilo fela jaaka di ne di tla direga. Ka sekai, mma re sekaseke dipolelelopele di le mmalwa tse di neng di bolelela pele ditiragalo tse di amanang le go tsalwa ga ga Mesia le nako ya fa a ne a sa ntse a le ngwana.
Moporofeti Isaia o ne a bolelela pele gore Mesia o ne a tla tswa mo losikeng lwa ga Kgosi Dafide. (Isaia 9:7) Eleruri, Jesu o ne a tsalwa mo losikeng lwa ga Dafide.—Mathaio 1:1, 6-17.
Mika, e leng moporofeti yo mongwe wa Modimo, o ne a bolelela pele gore ngwana yono o ne kgabagare a tlile go nna mmusi le gore o ne a tla tsalelwa kwa “Bethelehema Eferatha.” (Mika 5:2) Ka nako ya fa Jesu a tsalwa, go ne go na le metse e le mebedi kwa Iseraele e e neng e bidiwa Bethelehema. O mongwe o ne o le gaufi le Nasaretha kwa kgaolong e e kwa bokone jwa naga, mme o mongwe o le gaufi le Jerusalema kwa Juda. Bethelehema e e neng e le gaufi le Jerusalema e kile ya bo e bidiwa Eferatha. Jesu o tsaletswe kwa motseng oo, fela jaaka go ne go boletswe mo boporofeting!—Mathaio 2:1.
Boporofeti jo bongwe jwa Baebele bo ne jwa bolelela pele gore Morwa Modimo o ne a tla bidiwa ‘a ntshiwa kwa Egepeto.’ Fa Jesu a ne a sa ntse a le ngwana, o ne a isiwa kwa Egepeto. O ne a busediwa teng morago ga loso lwa ga Herode, e le go diragatsa boporofeti.—Hosea 11:1; Mathaio 2:15.
Mo tšhateng e e mo tsebeng ya 200, ditemana tse di kafa tlase ga setlhogwana se se reng “Boporofeti” di na le dintlha tse di buang ka Mesia. Tsweetswee bapisa ditemana tseo le ditemana tse di tlhomagantsweng kafa tlase ga setlhogwana se se reng “Tiragatso.” Go dira jalo go tla dira gore o bone gore Lefoko la Modimo le bua boammaaruri mme go tla nonotsha tumelo ya gago.
Fa o ntse o sekaseka ditemana tseno, gakologelwa gore ditemana tsa boporofeti di ne tsa kwalwa makgolokgolo a dingwaga pele Jesu a tsalwa. Jesu o ne a bolela jaana: “Dilo tsotlhe tse di kwadilweng mo molaong wa ga Moshe le mo Baporofeting le Dipesalema ka ga me di tshwanetse go diragala.” (Luke 24:44) Di ne tsa diragadiwa ka botlalo, fela jaaka le wena o kgona go iponela mo Baebeleng ya gago!


text:
Incubator:Tsebe ya Konokono
- You can read this page in other languages. The language menu is here.
Amogelesega mo lefelong le le nang le thuso e o e tlhokang le batho ba ba fang thuso le bidiwa Wikimedia Incubator!
Go na le Wikimedia Incubator,fa di project tsa Wikimedia ka diteme tse dingwe di dirwang gone mo Wikipedia, Wikibooks, Wikinews, Wikiquote, Wiktionary le Wikivoyage gore di ka gobokangwa ka tsela efe, tsa kwala ka mokgwa ofe, tsa lekeletswa ka mokgwa ofe o o letlelesegang go ka dirisiwa mo komponing ya Wikimedia Foundation.
Le ntswa fa go lekeletswang teng mo Wikimedia Incubator go sena le wiki ya gone, ditekeletso di ka balwa ebile gape di ka baakangwa fela jaaka tiro ngwe le ngwe ya Wikimedia.
Diteme tse disha tsa Wikiversity di tshwanetse go ya kwa go Beta Wikiversity, le tsa Wikisource di tshwanetse go ya kwa Multilingual Wikisource.
Mo tirong e, o ka seke wa simolola tiro e ntsha, mme fela o ka simolola go ranola porojeke e e leng teng kgotsa go tlata tiro tse dileng teng. Ga o batla go simolola porojeke e ntsa, ya ko meta:proposals for new projects, kana bona Wikispore fa o batla go simolola teko.
Incubating wikis
Fa ke tshupo ya di wiki tse di leng teng:
Sister projects
The Wikimedia Foundation operates several other multilingual and free-content projects:


text:
MATLOTLO A A MO LEFOKONG LA MODIMO
A o Dira Dilo Fela o sa Akanye?
Dafide o ne a kopa thuso mo go Nabale, mme Nabale o ne a tlhapatsa Dafide le banna ba gagwe (1Sa 25:7-11; ia 78 ¶10-12)
Dafide o ne a dira tshwetso ka bonako a sa akanye ya gore o ya go bolaya banna botlhe ba ntlo ya ga Nabale (1Sa 25:13, 21, 22)
Abigaile o ne a thusa Dafide gore a se ka a dira sepe se se neng se tla dira gore a nne le molato wa madi (1Sa 25:25, 26, 32, 33; ia 80 ¶18)
IPOTSE: ‘A ke dira dilo ke sa akanye fa ke tenegile, fa ke reka, le fa ke kgobegile marapo? Kgotsa a ke ipha nako ya go akanya pele ga ke dira sengwe?’—Dia 15:28; 22:3


text:
Okanaiseišene
Okanaiseišene/Thulaganyo ke sengwe [entity] se se akaretsang bontsi ba batho[people], jaaka institution kgotsa lekgotla [association], seo se nang le maikaelelo a kopanelo a kakaretso mme se tshwaragantshitswe go tikologo ya kwa ntle.
Lefoko le tswa mo lefokong la SeGerika 'organon', leo le kayang "organ".
Mehuta[fetola | Fetola Motswedi]
Dipopego[fetola | Fetola Motswedi]
Types[fetola | Fetola Motswedi]
Go na le mehuta ya thulaganyo, a a akaretsang corporations, governments, non-governmental organizations, political organizations, international organizations, armed forces, charities, not-for-profit corporations, partnerships, cooperatives, and educational institutions.
hybrid organization ke mmele o o dirang bobeding mo public sector le mo private sector ka nako e le esi, o diragatsa ditiro phatlhalatsa le go tlhagisa mediro ya tsa papatso tsa kgwebo.
Lekgotla la boithaopo [voluntary association] ke thulaganyo e e akaretsang baithaopi. Mafelo-bodirelo a a jalo a ka kgona go dira kwa ntle ga ditshwanelo tsa molao, go ikaegile mo sedikopusong, go akaretsa le informal clubs.
Dithulaganyo di ka dira gape kwa sephiring le/kgotsa ka fa e seng ka fa molaong mo mabakeng a jaaka secret societies, criminal organizations le resistance movements.
Structures[fetola | Fetola Motswedi]
Dikomiti kgotsa juries[fetola | Fetola Motswedi]
Thuto ya madirelo e akaretsa tebelelo e e tsepameng ya organizational structure. Go ya ka management science, diokanaiseišene tse dintshi tsa botho [human ] di wela roughly mo mehuteng e mene:
- Committees kgotsa juries
- Ecologies
- Matrix organizations
- Pyramids kgotsa hierarchies
Committees or juries[fetola | Fetola Motswedi]
Diekholoji[fetola | Fetola Motswedi]
Tse di akaretsa setlhopha sa balekane bao batseyang tshwetso e le setlhopha, motlhamongwe ka tlhopho. Pharologano magareng ga jury le komoti [committee] ke gore maloko a komiti ka gale ba tshwaelwa go diragatsa kgotsa go etapele tsweletso ya dikgato fa morago ga fa setlhopha se tsere tshwetso, etswa maloko a jury o ne a tsaa tshwetso. Mo dinageng tsa common law, dijuri tsa molao di diragatsa ditshwetso tsa ditshenyegelo tsa guilt, liability le tekanyetso; juries di dirisiwa gape mo dikgaisanong tsa mabelo; dikatsong tsa dibuka le metsamekong ya go tshwana. Ka dinako dingwe komiti ya ditlhopho e dira jaaka juri. Ka dinako tsa Middle Ages, dijuri kwa khontinenthaleng ya Europe di ne di dirisiwa go tswetelela molao go ya ka tumalano magareng ga boreaitse ba lefelo
Dikomiti ka gale ke tsone di ikanyegang segolo mo go tseyeng ditshwetso. Condorcet's jury theorem e bontshitse gore fa tlhopho ya leloko le le mo magareng e le botoka go gaisa ya [a roll of dice], ka jalo go oketsa maloko a ba bantshi ba ba ka tlang mo tlhophong e e siameng (le fa go le jalo tshiamo e tlholositswe). Bothata ke fa leloko le le mo magareng kwa morago le ka nna [worse] go na le [a roll of dice], tshwetso ya komiti e tla ba [worse], e seng botoka; ka jalo, staffing is crucial.
Ecologies[fetola | Fetola Motswedi]
Matrix organization[fetola | Fetola Motswedi]
Pyramids or hierarchical[fetola | Fetola Motswedi]
Theories[fetola | Fetola Motswedi]
References[fetola | Fetola Motswedi]
Okanaiseišene e e na le go phadisana [competition] go go tseneletseng. Dikgaolo tse sa siamang tsa okanaisešene di a gatelega. Tse di siameng di bona tiro e ntsi. Mongwe le mongwe o duelelwa tiro e ka nnete a e dirang, e bile a na le kgwebo-potlana eo e nang le katso/morokotso [profit], e seng jalo ba a lelekwa.
Dikhampane tseo di dirisag okanaiseišene ya mofuta o di tlhagisa ponelo ya lephata-lengwe ya seo se diragalang go ikholoji [ecology]. Se le sona ke mokgwa wa gore ka tlhago [ecosystem] e na le maparego a tlhago - ecoregions go le go ntsi ga di mo kgaisanng le tse dingwe, di ikemetse ka bo tsona.
Khampane ya pharmaceutical company GlaxoSmithKline e bua mo ka go dira jaaka lefelo-bodirelo le ka mo this external article e etswang mogo The Guardian. Ka Bastian Batac De Leon.
Okanaiseišene ya mofuta o e abela modiri mongwe le mongwe baokamedi ba ba bedi go tswa matsetsepelong a mabedi a a farologaneng. Leitsetsepelo le lengwe ke la tiriso "functional" mme le diragatsa gore mofuta mongwe le mongwe wa sekgoni/setswerre mo lefelo-bodirelong le thapisitswe/rupisitswe sentle, mme le lekanngwa ke mookamedi o e leng setswerre tota mo lekaleng leo. Leitsetsepelo lengwe ke la letlhakore la "executive" mme lona le dirisa dikgoni/ditswerre go leka go bona gore diprojeke di feditswe. Diprojeke di ka lokologantshwa ka dikungwa, didiko, mefuta ya bareki, kgotsa diskimi tse dingwe.
Sekao, khampani e ka nna le mongwe yo o nang le maikarabelo a legotlhe a dikungwa X le Y, mme yo mongwe a ka nna le maikarabelo a le gotlhe a boinjineri, le ba taolo ya boleng, jalo jalo. Ka jalo, badira-tlase ba ba nang le maikarabelo a taolo ya boleng a projeke X ba tla nna le maphata a mabedi a go bega.
Hierarchy e kaya peakanyo le moetaledipele [leader] yo o etelelang pele maloko mangwe a okanaiseišene. Peakanyo e go le gontsi e goloanngwa le gore go na le kgotsa go akangwa go na le phiramiti tse di lekaneng, fa go sena mafika a a lekaneng go ka emisa tse di kwa godimo, gravity e ka usetsa moago o mogolo o tlase moo o ka seemisiweng gape. Ka jalo o ka akanya gore fa moeteledipele a sa na ketleetso/tshegetso ya bathusi ba ba ka fa tlase ga gagwe, popelo yotlhe-yotlhe e ka phutlhama. Hierarchies di kile tsa satirized mo The Peter Principle (1969), buka e e tlhagisitseng hierarchiology le sekai se se reng "in a hierarchy every employee tends to rise to his level of incompetence."
Mo di social sciences, okanaiseišene ke sengwe se se sekasekwang ke mafapha a se makae, jaaka sociology, economics, political science, psychology, management, le organizational communication. Tshekatsheko ya diokanaiseišene ka bophara ka se tlwaedi e kaiwa e le organizational structure, organizational studies, organizational behavior, or tshekatsheko ya okanaiseišene. Go na le maiphitlhelo a se makae a a farologaneng, mangwe a ona a tsamaisana:
- Go tswa go boiphitlhelelo ba tiriso, tebelelo e mo tsela eo entities jaaka dikgwebo kgotsa state authorities di dirisiwang.
- Go tswa go boiphitlhelo bo bo leng institutional, okanaiseišene e bonwa e le popego ya maikemisetso ka mo social context.
- Go tswa go boiphitlhelelo bo bo amanang le tsweletso, okanaiseišene e bonwa e le sengwe seo se rulaganngwang (gape), mme tebelelo e le mo okanaiseišeneng jaaka e le [a set of tasks or actions].
Sociology e ka tlhaloswa e le the science of the institutions of modernity; specific institutions serve a function, akin to the individual organs of a coherent body. Mo social le political sciences ka kakaretso, "okanaiseišene" e ka tlhalogannwa bobebe jaaka tiro ya batho e e baakantsweng, e e lomagantsweng ebile e le ya maikemisetso e dirwa e le tiro ya kakaretso go fitlhelela maikaelelo a tlwaelo kgotsa go aga product e e tshwaregang. Ketso e go le gale garelwa ke maloko popo (melao ya institušene). Sociology e farologanya lefoko le okanaiseišene go diokanaiseišene tse di rulagantsweng ka tolamo le tseo di sa rulaganngwang ka tolamo (sekao, diokanaiseišene tse di tlhamilweng spontaneously). Sociology e tlhatlhoba diokanaiseišene mo mothalading wa ntlha go twsa go boiphitlhelelo jwa institušene. Ka kakanyong e, okanaiseišene ke peakangyo e e mamatletseng ya dielemente. Dielemente tse le tiro ya tsona di tswetelela ke melao gore tiro nngwe e diragatswe ka system e e lomagantsweng ya division of labor.
Ditlhagiso tsa tsa moruo/kgwebo mo diokanaiseišeneng gape di tsea pharologano ka tiro [division of labor] jaaka mathomo-mayo. Pharologanyo ka tiro e letlelela (moruo wa) boitseanape [specialization]. Koketso ya boitseeanape e kgonisa tomaganyo. Go tswa mo ntlha-ponelo ya tsa moruo, marekelo le diokanaiseišene ke tomagano ya theefosano go tsamaisa papatso [transactions].
Okanaiseišene e tlhaloswa ka dielemente tseo e leng bontlhanngwe ba yona (ke mang e leng leloko ke mang o e seng lone?), ke tlhaeletsano [communication] (ke dielemente dife tse di tlhaeletsanang ebile di tlhaeletsana jang?), boikemelo (ke diphetogo dife tse di tsamaisiwang ka go ikemela ga okanaiseišene kgotswa dielemente tsa yone?), le melao ya yone ya go tiragatso fa e lekanngwa le ditiragalo tsa ka kwa ntle (ke eng seo se dirang gore okanaiseišene e dira jaaka modiri-kgoboka?).
By coordinated and planned cooperation of the elements, the organization is able to solve tasks that lie beyond the abilities of the single elements. The price paid by the elements is the limitation of the degrees of freedom of the elements. Advantages of organizations are enhancement (more of the same), addition (combination of different features) and extension. Disadvantages can be inertness (through co-ordination) and loss of interaction.


text:
TLHAGAFALELA BODIREDI | ITUMELE MO BODIREDING
Dirisa Dithulusu Tsa go Dira Dipatlisiso
Jehofa o re neile dithulusu tse di re thusang go ruta tse di jaaka dibidio, dipampitshana, dimakasine, diboroutšhara, dibuka le thulusu ya botlhokwa e leng Baebele. (2Ti 3:16) Gape o re naya dithulusu tsa go dira dipatlisiso tse di re thusang go tlhalosa Dikwalo, tse di jaaka Watchtower Library, app ya JW Library®, Watchtower LAEBORARI YA MO INTERNET™ le Kaedi ya go Dira Dipatlisiso ya Basupi ba ga Jehofa.
O tla itumelela go dirisa dithulusu tseno tsotlhe fa o ntse o dira dipatlisiso mo Baebeleng. Thusa batho ba o ithutang Baebele le bone go dirisa dithulusu tseno. Mme seno se tla dira gore ba itumele fa ba bona dikarabo tsa dipotso tse ba nang le tsone mo Baebeleng.
LEBANG BIDIO YA ITUMELELE TIRO YA GO DIRA BATHO BARUTWA—AMOGELA THUSO YA GA JEHOFA—DIRISA DITHULUSU TSA GO DIRA DIPATLISISO, LO BO LO ARABA DIPOTSO TSE DI LATELANG:
-
Mmasentle o ne a reng ka dilo tse di bopilweng?
-
Lesego o ne a bona kae tshedimosetso ya go araba Mmasentle?
-
Lesego o ne a tlhopha jang tshedimosetso e e neng e tla thusa Mmasentle?
-
Dithulusu tsa go dira dipatlisiso di ne tsa thusa Lesego jang?


text:
October 18-24
JOSHUA 12-14
Pina 69 le Thapelo
Matseno (1 mots.)
MATLOTLO A A MO LEFOKONG LA MODIMO
“Sala Jehofa Morago ka Pelo Yotlhe”: (10 mets.)
Go Ribolola Matlotlo mo Dikwalong: (10 mets.)
Mmalo wa Baebele: (4 mets.) Jos 12:7-24 (th thuto 5)
TLHAGAFALELA BODIREDI
Loeto Lwa Ntlha: (3 mets.) Dirisa karolo ya se re ka re buang mo bodireding. Kopa go ithuta Baebele le ene o dirisa boroutšhara jwa Itumelele go Tshelela Ruri! (th thuto 6)
Loeto Lwa go Boela: (4 mets.) Dirisa karolo ya se re ka re buang mo bodireding. Mo neye boroutšhara jwa Itumelele go Tshelela Ruri! o bo o simolola go ithuta Baebele le ene o dirisa thuto 01. (th thuto 20)
Thuto ya Baebele: (5 mets.) lffi thuto 01 ntlha 5 (th thuto 18)
BOTSHELO JWA BOKERESETE
Dilo Tse Phuthego e Tlhokang go di Ela Tlhoko: (5 mets.)
“Nna o Akantse ka Jehofa”: (10 mets.) Motlotlo. Tshameka bidio ya Direla Jehofa ka Pelo Yotlhe.
Thuto ya Baebele ya Phuthego: (30 mets.) bhs kgao. 17, ser. 11-17
Dintlha Tse di Konelang (3 mets.)
Pina 41 le Thapelo


text:
MATLOTLO A A MO LEFOKONG LA MODIMO
Go Nna Mabela go ka Dira Gore Re se Ka ra Ikanyega
Kgosi Saulo o ne a akanya gore o lebane le bothata jo a neng a ka sa kgone go bo itshokela (1Sa 13:5-7)
Saulo ga a ka a ikobela ditaelo tsa ga Jehofa go na le moo o ne a nna mabela (1Sa 13:8, 9; w00 8/1 13 ¶17)
Jehofa o ile a otlhaya Saulo (1Sa 13:13, 14; w07 6/15 27 ¶8)
Motho yo o mabela o dira dilo a sa akanye kgotsa o itlhaganelela go dira sengwe se a sa tshwanelang go se dira. Go nna mabela go farologana le go nna bonolo. Ke maemo afe a a neng a ka dira gore motho a nne mabela?


text:
Lesedi o ne a rata dinaledi. Fa bana ba bangwe ba fela pelo gore moso o goroga leng, ene o ne a fela pelo gore bosigo bo goroga leng. O ne a sa boife lefifi ka gope. O ne a rata go ya kwa ntle pele go robalwa gore a lebe lefaufau bosigo.
Jaanong, akanya fela ka dinaledi tsotlhe tse o di boneng. Makgolokgolo a dinaledi tse dintle tse di galalelang gammogo le ngwedi o o kgolokwe, o o serolwana.
“E setse e le nako ya go robala, Lesedi!” mmaagwe mosetsanyana a mmitsa.
“Ke etla Mama!” ga araba Lesedi.
Fela Lesedi o ne a ise a ipaakanyetse go boela mo ntlong. O ne a batla go bala dinaledi. “Nngwe, pedi, tharo, nne…” Lesedi o ne a badile go fitlha ka lekgolo le masome a mararo le metso e meraro fa a utlwa mmaagwe a mmitsa gape.
Fa a retologa go tsena mo ntlong, a bona lesedi le legolo le le phatsimang mo lefaufaung. Le ne le atamela ka bonako. E ne e le sesutlhalefaufau se segologolo! Lesedi a seke a tlosa matlho mo go sona mme a se tlhoma matlho go fitlhela se tsurama mo tshingwaneng e e fa pele ga ntlo.
Lesedi a ya kwa sesutlhalefaufaung gore a se ame. Se ne se le borethe, se phatsima e bile se le bothito. Mojako o mogolo mo letlhakoreng wa bulega ka bonako mme serepudi sa ikala fa fatshe.
“Motlhamongwe nka leba ka bonako ka fa gare,” ga akanya Lesedi.
Ka bonya, a palama serepudi. Go ne go le dipone tse di phatsimang le dikonopo tse dihibidu le tse ditala gotlhe fela. Fela e ne o ne a gogetswe thata ke konopo e tona ya mmala wa namune ka fa tlase ga letlhabaphefo.
“Ke ipotsa gore go ka diragala eng fa nka tobetsa konopo ele?” a buela kwa godimo.
BEEP ga utlwala modumo fa a tobetsa konopo. Mme mojako wa tswalega ka bonako mme ga utlwala modumo o mogolo o re BOOM fa enjine e duma. Morago, a utlwa lentswe le tswa mo sepikareng le re, “Sesutlhalefaufau se a tlhatloga ka 3,2,1…”
Lesedi a utlwa sesutlhalefaufau se suta! Se tshikinyega go tswa molemeng go ya mojeng; se tshikinyega go tswa godimo go ya kwa tlase, morago sa fofela godimo ka lebelo.
“Mama o tlile go šakgala thata,” Lesedi a akanya, fela go ne go tletse monyenyo mo sefatlhegong sa gagwe. Ruri nako ya go ya lefaufaung e ne e fitlhile! O ne a kgona go bona ntlo ya gaabo e ntse e nna nnye le go feta fa sesutlhalefaufau se ntse se pagamela kwa godimo.
O ne a kgadikanya lebogo mme a re, “Sala sentle Mama! Ga ke ye go nna lebaka le leleele!”
Sa ya kwa godimo, kwa godimo, kwa godimo sesutlhalefaufau. Sa ikgara go dikologa dinaledi. Sa tsopodia go dikologa dipolanete sa tlhatlogela kwa godimo kwa sebakeng. “Ema go fitlha ke bolelela Tshepo le Amina ka se fa ke fitlha kwa sekolong,’a akanya jalo.”
Lesedi o ne a ntse lebile kwa ntle ka letlhabaphefo fa a bona sengwe kwa pele ga
gagwe. A e ka nna …? Ee, e ne e le yona! E ne e le ngwedi … mme e bile go ne go le monna a eme mo go yona. O ne a bonala e kete o kgadikanya lebogo go mo dumedisa.
“Ke monna mo ngweding!” Lesedi a goa ka boitumelo.
Monna a tswelela go kgadikanya lebogo go fitlha sesutlhalefaufau se tsurama mo ngweding ka mokgwasa o o bofefo. A bo a tsamaya go fitlha a konyakonya mo letlhabaphefong la ga Lesedi.
“Dumela,” a buela mo letlhabaphefong. “Ga nke ke nna le baeng ba bantsi. Leina la gago ke mang?”
“Ke nna Lesedi,” a bua ka boipelo. “Ke ne ke sa tshwanela go tla fa. Se ga se sesutlhalefaufau sa me. Se tsurame mo tshingwaneng ya rona, ka jalo ka tsena mo go sona mme sa fofa ka nna!”
“Ke ka ntlha ya gore o le muotolodi ka tsalo,” ga bua monna.
“Ee tota. Ke rata lefaufau mme e bile ke rata dinaledi le go feta. E bile, leina la me ke Lesedi, bokao jwa lona ke go bonesa,” a bua jalo.
“Go gontle e le tota! Sengwenyana ke se, se o ka yang le sona kwa gae.” Lesedi a bula letlhabaphefo mme a tshwara lebogo la gagwe. Monna a mo fa letlapa le lennye. “Ke letlapa le le kgethegileng la ngwedi. Jaanong o na le sengwe se se ka go thusang go gakologelwa tekelelo ya gago.”
“Ke leboga go menagane, Monna yo o mo ngweding!”
Le fa e le gore Lesedi o ne a itumeletse tekelelo ya gagwe, o ne a ikutlwa a lapile. “Bathong! Mama o tlile go tshwenyega ka nna!” a akanya jalo, a ntse a edimola. A leba mo matlhakoreng. “Motlhamongwe fa nka tobetsa konopo ya mmala wa namune gape, sesutlhalefaufau se ka mpusetsa gae.”
Ka jalo a e tobetsa. Ka bonako fela, ga utlwala lentswe le tswa mo sepikareng gape, le re, “loeto la go boela morago le a simolola ka 3,2,1…”
“Sala sentle, Monna yo o mo ngweding,” Lesedi a bua ka bonako.
“Tsamaya sentle, Lesedi. Ke solofela gore ke tla go bona gape,” a bua jalo a kgadikanya lebogo go mo laela.
Sesutlhalefaufau sa simolola go fofa go tswa mo ngweding mme sa retologa ka bonako. Lesedi o ne a kgona go bona Polanete ya Lefatshe kwa tlase-tlase. E ne e lebega e kete ke bolo e talalegodimo e e tlola-tlolang e a neng a tlhola a tshameka ka yona le ditsala tsa gagwe. Jaanong a utlwa sesutlhalefaufau se simolola go fofela kwa tlase, kwa tlase, kwa tlase, go fitlha se tsurama mo tshingwaneng se tlola-tlola. Mojako wa bulega, serepudi ya fologa.
“Ke gorogile fa gae!” ga goa Lesedi.
A taboga mo serepuding mme a leba ngwedi o mogolo, o o kgolokwe mme a akanya gore o bone monna yo monnye a kgadikanya lebogo.
Fa mmaagwe Lesedi a tla ka fa ntle go mmatla, a mo fitlhela a robetse a tshwerwe ke boroko mo tlhageng.
“Ao ngwanake, o tshwanetse go bo o lapile thata,” a bua jalo a mo tsholetsa.
A mo tsholetsa go mo isa mo ntlong mme a mo robatsa mo bolaong jwa gagwe. Jaanong a utlwa go le sengwe mo letsogong la ga Lesedi, letlapana le le kwebu.
“Mosetsanyana yo o kgatlhisang,” a nyenya, a atla Lesedi mo phatleng.
Morago a tima lebone a tswa mo phaposing ya gagwe, a sa lemoge gore letlapana le le kgolokwe le le kwebu le ne le phatsima mo lefifing.


text:
KGAOLO YA LESOMETHATARO
Ema o Nitame mo Kobamelong ya Boammaaruri
Baebele e ruta eng ka go dirisa ditshwantsho?
Bakeresete ba leba jang malatsi a a ketekwang a bodumedi?
O ka tlhalosetsa ba bangwe jang ka bodumedi jwa gago kwantle ga go ba kgopisa?
1, 2. O tshwanetse go ipotsa potso efe fa o sena go kgaogana le bodumedi jwa maaka, mme o akanya gore ke ka ntlha yang fa seno se le botlhokwa?
A RE re o ile wa lemoga gore tikologo yotlhe e o nnang mo go yone e leswafaditswe ka tsela nngwe. Go na le mongwe yo o ntseng a latlhela dilo tse di botlhole mo lefelong la gaeno mme lo sa mmone, mme jaanong dilo tseno di tsenya botshelo jwa lona mo kotsing. O ne o tla dira eng? Ga go pelaelo gore o ne o tla fuduga mo lefelong leo fa o ne o ka kgona. Mme fa o sena go fuduga, o sa ntse o tla tshwanelwa ke go araba potso eno e e botlhokwa, ‘A ga ke a tsenwa ke botlhole?’
2 Go ntse fela jalo le ka bodumedi jwa maaka. Baebele e bontsha gore kobamelo e ntseng jalo e leswafaditswe ke dithuto tse di leswe le ditlwaelo tsa yone. (2 Bakorintha 6:17) Ke gone ka moo go leng botlhokwa gore o tswe mo go “Babelona o Mogolo,” e leng bodumedi jotlhe jwa maaka. (Tshenolo 18:2, 4) A o dirile jalo? Re a go akgola fa e le gore o setse o dirile jalo. Mme go dira jalo ga se fela kgang ya go kgaogana le bodumedi jwa maaka. Fa o sena go dira jalo, o tshwanetse go ipotsa go re, ‘A ke sa ntse ke na le matshwao mangwe a bodumedi jwa maaka?’ A ko o akanye ka dikai tse di latelang.
DITSHWANTSHO LE GO OBAMELA BAGOLOGOLWANE
3. (a) Baebele ya reng ka go dirisa ditshwantsho, mme ke ka ntlha yang fa bangwe ba ka nna ba go fitlhela go le thata go di leba ka tsela e Modimo a di lebang ka yone? (b) O tshwanetse go dira eng ka dilo tse o nang le tsone tse di amanang le kobamelo ya maaka?
3 Batho bangwe ba feditse dingwaga di le dintsi ba na le ditshwantsho tsa bodumedi mo matlong a bone. A le wena o na le tsone? Fa e le gore o na le tsone, o ka nna wa akanya gore ga go a tlwaelega kgotsa gore ga go a siama go rapela Modimo o sa di dirise. E bile o ka tswa o sa batle go kgaogana le dingwe tsa tsone. Mme Modimo ke ene a tlhalosang gore o tshwanetse a obamelwa jang, e bile Baebele e ruta gore ga a batle gore re dirise ditshwantsho. (Ekesodo 20:4, 5; Pesalema 115:4-8; Isaia 42:8; 1 Johane 5:21) Ka jalo, o ka ema o nitame mo kobamelong ya boammaaruri ka go senya dilo dipe fela tse o nang le tsone tse di amanang le kobamelo ya maaka. Leka go di leba ka tsela e Jehofa a di lebang ka yone—jaaka dilo tse di “makgapha.”—Duteronome 27:15.
4. (a) Re itse jang gore go obamela bagologolwane ga go na mosola? (b) Ke ka ntlha yang fa Jehofa a ile a iletsa batho ba gagwe go nna le seabe mo ditirong le fa e le dife fela tsa bodimona?
4 Kobamelo ya bagologolwane le yone e atile mo ditumelong di le dintsi tsa maaka. Pele bangwe ba ithuta Baebele, ba ne ba dumela gore baswi ba a ikutlwa mme ba kwa lefelong lengwe le le sa bonaleng le gore ba ka kgona go thusa batshedi kana go ba gobatsa. Gongwe le wena o ne o tle o dire dilo di le dintsi go leka go itumedisa bagologolwane ba gago ba ba suleng. Mme jaaka o ithutile mo Kgaolong ya 6 ya buka eno, ga go na gope kwa baswi ba tshelang gone. Ka jalo, go leka go bua le bone ga go na go thusa ka sepe. Melaetsa epe fela e go bonalang e kete e tswa kwa mothong mongwe yo o suleng yo re neng re mo rata thata tota e tswa kwa madimoneng. Ka jalo, Jehofa o ne a iletsa Baiseraele go leka go bua le baswi kgotsa go nna le seabe mo ditirong tsa bodimona jwa mofuta ope fela.—Duteronome 18:10-12.
5. O ka dira eng fa e le gore mo nakong e e fetileng o ne o dirisa ditshwantsho kgotsa o obamela bagologolwane?
5 O ka dira eng fa e le gore mo nakong e e fetileng o ne o dirisa ditshwantsho kgotsa o obamela bagologolwane? Bala ditemana dingwe tsa Baebele o bo o tlhatlhanye ka tsone tse di bontshang kafa Modimo a lebang dilo tseno ka gone. Rapela Jehofa letsatsi le letsatsi o mmolelele ka keletso e o nang le yone ya go batla go ema o nitame mo kobamelong ya boammaaruri, mme o mo kope gore a go thuse go akanya ka tsela e a akanyang ka yone.—Isaia 55:9.
BAKERESETE BA BOGOLOGOLO BA NE BA SA KETEKE KERESEMOSE
6, 7. (a) Gatwe go ketekwa eng ka Keresemose, mme a balatedi ba ga Jesu ba lekgolo la ntlha la dingwaga ba ne ba e keteka? (b) Meletlo ya malatsi a botsalo e ne e amana le eng mo motlheng wa barutwa ba pele ba ga Jesu?
6 Kobamelo ya motho e ka leswafadiwa ke bodumedi jwa maaka fa e le gore mo go jone go ketekwa malatsi a a rategang thata a bodumedi. Ka sekai, akanya ka Keresemose. Ga twe Keresemose ke letsatsi la go keteka botsalo jwa ga Jesu Keresete, mme mo e ka nnang bodumedi bongwe le bongwe jo bo ipolelang gore ke jwa Bokeresete bo a e keteka. Le fa go ntse jalo, ga go na bosupi bope jo bo bontshang gore barutwa ba ga Jesu ba lekgolo la ntlha la dingwaga ba ne ba keteka letsatsi leo. Buka ya setlhogo se se reng Sacred Origins of Profound Things e tlhalosa jaana: “Dingwaga di le makgolo a mabedi morago ga botsalo jwa ga Keresete, ga go na ope yo o neng a itse gore o tsetswe leng, e bile ke batho ba le mmalwa fela ba ba neng ba itshwenya ka go batla go itse letsatsi le a tsetsweng ka lone.”
7 Tota le fa barutwa ba ga Jesu ba ka bo ba ne ba itse gore o tsetswe ka letsatsi lefe, ba ne ba se kitla ba le keteka. Ka ntlha yang? Ka gonne jaaka fa The World Book Encyclopedia e tlhalosa, Bakeresete ba pele “ba ne ba leba go ketekwa ga letsatsi lepe la botsalo e le ngwao ya boheitane.” Meletlo e mebedi fela ya botsalo e e umakiwang mo Baebeleng ke ya babusi ba babedi ba ba neng ba sa obamele Jehofa. (Genesise 40:20; Mareko 6:21) Gape, meletlo ya botsalo e ne e ketekwa go tlotla medingwana ya boheitane. Ka sekai, ka May 24, Baroma ba ne ba keteka botsalo jwa modingwana yo o bidiwang Diana. Mo letsatsing le le latelang, ba ne ba keteka botsalo jwa modimo wa letsatsi e bong Apollo. Ka gone, meletlo ya botsalo e ne e le ya boheitane, e seng ya Bokeresete.
8. Tlhalosa gore moletlo wa letsatsi la botsalo o amana jang le go dumela mo botlhoding.
8 Go na le lebaka le lengwe gape la go bo Bakeresete ba lekgolo la ntlha la dingwaga ba ne ba sa keteke botsalo jwa ga Jesu. Ga go pelaelo gore barutwa ba gagwe ba ne ba itse gore meletlo ya malatsi a botsalo e ne e amana le go dumela mo botlhoding. Ka sekai, Bagerika le Baroma ba le bantsi ba metlha ya bogologolo ba ne ba dumela gore fa motho a tsalwa, go ne go na le moya mongwe o o neng o mo okama o bo o mo sireletsa botshelo jotlhe jwa gagwe. Buka ya The Lore of Birthdays ya re “moya ono o ne o amana ka tsela nngwe e e gakgamatsang le modimo mongwe yo o tsetsweng ka lone letsatsi le motho yoo a tsalwang ka lone.” Ga go pelaelo gore Jehofa o ne a se kitla a itumelela mokete ope fela o o neng o tla golaganya botsalo jwa ga Jesu le botlhodi. (Isaia 65:11, 12) Ka jalo, go tlile jang gore batho ba le bantsi ba keteke Keresemose?
TSHIMOLOGO YA KERESEMOSE
9. Go tlile jang gore December 25 e lejwe e le letsatsi la go keteka botsalo jwa ga Jesu?
9 Batho ba simolotse go keteka botsalo jwa ga Jesu ka December 25 makgolo a le mmalwa a dingwaga morago ga fa Jesu a sena go tshela mo lefatsheng. Mme leo ga se lone letsatsi le Jesu a tsetsweng ka lone, ka gonne go bonala a tsetswe ka October. * Ka jalo, ke ka ntlha yang fa go ne ga tlhophiwa letsatsi la December 25? Ga go pelaelo gore bangwe ba moragonyana ba neng ba ipolela gore ke Bakeresete ba ne ba “eletsa gore letlha leo le tsamaisane le letlha la moletlo wa Baroma wa boheitane wa go keteka ‘botsalo jwa letsatsi le le ka se kang la fenngwa.’” (The New Encyclopædia Britannica) Mo nakong ya mariga, fa letsatsi le ne le lebega le le bokoa, baheitane ba ne ba tshwara meletlo ya go dira gore letsatsi leno le le neng le ba thuthafatsa le go ba naya lesedi le boe kwa le ileng gone. Go ne ga akanngwa gore December 25 ke lone letlha le letsatsi le neng le boa ka lone. Baeteledipele ba bodumedi ba ne ba leka go sokolola baheitane bano ka go amogela moletlo ono ba bo ba dira gore o lebege e kete ke wa “Bokeresete.” *
10. Ke ka ntlha yang fa batho bangwe ba ne ba sa keteke Keresemose mo metlheng ya bogologolo?
10 Keresemose e simologile bogologolo mo boheitaneng. E re ka Keresemose e sa thewa mo Dikwalong, e ne ya thibelwa kwa Engelane le kwa dinageng dingwe tse di neng di laolwa ke Amerika mo lekgolong la bo 17 la dingwaga. E bile, motho ope fela yo o neng a sa ye tirong ka letsatsi la Keresemose o ne a otlhaiwa ka go duedisiwa madi a a rileng. Le fa go ntse jalo, go ise go ye kae, e ne ya simolola go tuma gape mme ga nna le malatsi a mangwe gape a masha a a ketekwang. Keresemose e ne ya boa gape ya nna letsatsi le legolo le le ketekwang, mme e sa ntse e le letsatsi le legolo jalo le mo dinageng di le dintsi. Mme e re ka Keresemose e amana le bodumedi jwa maaka, batho ba ba batlang go itumedisa Modimo ga ba e keteke e bile ga ba keteke letsatsi lepe le lengwe le go ketekwa ga lone simologileng mo kobamelong ya boheitane. *
A KGANG YA GORE MALATSI ANO A A KETEKWANG A SIMOLOGILE JANG E BOTLHOKWA?
11. Ke ke ntlha yang fa batho bangwe ba keteka malatsi mangwe, mme ke eng se re tshwanetseng go amega thata ka sone?
11 Batho bangwe ba a dumela gore malatsi a a jaaka Keresemose a simologile mo boheitaneng mme ba sa ntse ba akanya gore ga go phoso go a keteka. Tota e bile, batho ba le bantsi ga ba akanye ka kobamelo ya maaka fa ba keteka malatsi mangwe. Dinako tseno gape di naya malapa tshono ya go atamalana. A eno ke tsela e le wena o akanyang ka yone? Fa e le gore o akanya jalo, ga go pelaelo gore go rata lelapa, e seng bodumedi jwa maaka, ke gone go dirang gore go nne thata gore o eme o nitame mo kobamelong ya boammaaruri. Tlhomamisega gore Jehofa, ene yo o simolotseng lelapa, o batla gore o nne le kamano e e molemo le ba losika lwa gago. (Baefeso 3:14, 15) Mme o ka kgona go nonotsha kamano e e ntseng jalo ka ditsela tse di amogelwang ke Modimo. Moaposetoloi Paulo o ne a kwala jaana ka sengwe se re tshwanetseng go amega thata ka sone: “Nnang lo tlhomamise se se amogelesegang mo Moreneng.”—Baefeso 5:10.
12. Tshwantsha gore ke ka ntlha yang fa re tshwanetse go tila ditlwaelo le meletlo e e simologileng mo boheitaneng.
12 Gongwe o akanya gore tshimologo ya malatsi ano a a ketekwang ga e amane ka gope le tsela e a ketekwang ka yone gompieno. A kgang ya gore a simologileng jang e botlhokwa? Ee! Ka sekai: A re re gongwe o bone semonamone se wetse fa go leng leswe gone fa thoko ga tsela. A o ne o tla se sela o bo o se ja? Nnyaa! Semonamone seo se leswe. Fela jaaka sone, malatsi ano a a ketekwang a ka lebega a le monate, mme a simologile mo mafelong a a seng phepa. Gore re kgone go ema re nitame mo kobamelong ya boammaaruri, re tshwanetse go leba dilo ka tsela e moporofeti Isaia a neng a di leba ka yone. O ne a raya baobamedi ba boammaaruri a re: “Lo se ka lwa ama sepe se se seng phepa.”—Isaia 52:11.
GO DIRISA TEMOGO FA RE DIRISANA LE BATHO BA BANGWE
13. Ke dikgwetlho dife tse o ka nnang wa lebana le tsone fa o sa keteke malatsi mangwe?
13 O ka nna wa tlelwa ke mathata mangwe fa o tlhopha go se keteke malatsi mangwe. Ka sekai, batho ba o berekang le bone ba ka nna ba ipotsa gore ke ka ntlha yang fa o sa keteke malatsi mangwe le bone. Go tweng fa o newa mpho ya Keresemose? A go phoso go e amogela? Go tweng fa molekane wa gago wa lenyalo a sa dumele dilo tse o di dumelang? O tla dira eng go tlhomamisa gore bana ba gago ga ba kgopisiwe ke go bo ba sa keteke malatsi mangwe?
14, 15. Ke eng se o ka se dirang fa mongwe a go dumedisa ka tsela e go dumedisanwang ka yone ka nako ya malatsi a a ketekwang kgotsa fa mongwe a batla go go naya mpho?
14 Go botlhokwa gore o dire dilo ka botlhale gore o kgone go lebana le boemo bongwe le bongwe. Fa motho a go dumedisa ka tsela e go dumedisanwang ka yone ka nako ya malatsi mangwe a a ketekwang, o ka nna wa mo leboga fela. Mme a re re gongwe o dumedisiwa jalo ke mongwe yo o mmonang ka metlha kgotsa yo o berekang le ene. Fa seo se direga, o ka nna wa batla go bua sengwe se se oketsegileng le ene. Mme o dire dilo ka botlhale fa o dira jalo. Baebele e gakolola jaana: “A puo ya lona ka metlha e nne ya bopelontle, e lokilwe ka letswai, gore lo itse kafa lo tshwanetseng go naya mongwe le mongwe karabo ka gone.” (Bakolosa 4:6) Ela tlhoko gore o se ka wa bua le ba bangwe ka tsela e e sa bontsheng tlotlo. Go na le moo, ba tlhalosetse boemo jwa gago ka botlhale. Ba tlhalosetse sentle gore ga o kgatlhanong le go newa dimpho le go ya dikokoanong le ba bangwe mme gone o rata go dira dilo tseno ka dinako tse dingwe.
15 Mme go tweng fa mongwe a batla go go naya mpho? Seno se ikaegile thata ka maemo. Motho yo o go nayang mpho a ka nna a re: “Ke a itse gore ga o keteke letsatsi leno. Le fa go ntse jalo, ke rata fela go go naya mpho eno.” O ka nna wa swetsa ka gore go amogela mpho eo mo maemong a a ntseng jalo ga go tshwane le go keteka letsatsi leo. Gone ke boammaaruri gore fa motho yo o go nayang mpho a sa itse sepe ka bodumedi jwa gago, o ka nna wa mo tlhalosetsa gore ga o keteke malatsi a a tshwanang le ano. Seno se tla mo thusa go tlhaloganya gore ke ka ntlha yang fa o amogela mpho e a go nayang yone mme wena o se kitla o mo naya mpho epe mo malatsing ao. Kafa letlhakoreng le lengwe, go tla bo go se botlhale go amogela mpho mo mothong fa a go naya yone ka boikaelelo jwa go bontsha gore ga wa tlhomama mo go se o se dumelang kgotsa ka boikaelelo jwa gore o tla e amogela ka go bo o e galela.
GO TWENG KA BA LELAPA LA GAGO?
16. O ka dira dilo jang ka botlhale fa o dirisana le maemo a a amanang le malatsi a a ketekwang?
16 Go tweng fa ba lelapa la gago ba sa dumele dilo tse o di dumelang? Le teng moo, dira dilo ka botlhale. Ga o tlhoke go ngangisana le ba losika lwa gago ka tlwaelo nngwe le nngwe kgotsa ka moletlo mongwe le mongwe o ba o ketekang. Go na le moo, tlotla tsela e ba lebang dilo ka yone fela jaaka o batla gore le bone ba tlotle tsela e o lebang dilo ka yone. (Mathaio 7:12) Ela tlhoko gore o se ka wa dira sepe se se tla dirang gore o keteke malatsi ano le bone. Mo godimo ga moo, ga o tlhoke go gana le mo dilong tse tota di sa boleleng gore o keteka malatsi ao. Ke boammaaruri gore o tshwanetse gore ka metlha, o dire dilo ka tsela e e tla go tlogelang ka segakolodi se se siameng.—1 Timotheo 1:18, 19.
17. O ka thusa bana ba gago jang gore ba se ka ba kgopisega fa ba bona ba bangwe ba keteka malatsi mangwe?
17 O tla dira eng gore bana ba gago ba se ka ba kgopisiwa ke go bo ba sa keteke malatsi ano a a sa theiwang mo Dikwalong? Seno se tla ikaega thata ka se o se dirang ka dinako tse dingwe tsa ngwaga. Batsadi bangwe ba tlhopha dinako dingwe tse ba abelang bana ba bone dimpho ka tsone. Nngwe ya dimpho tse di molemo go di gaisa tsotlhe e o ka e abelang bana ba gago ke go ipha nako le bone le go ba tlhokomela ka lorato.
DIRA DILO GO DUMALANA LE KOBAMELO YA BOAMMAARURI
18. Go nna teng kwa dipokanong tsa Bokeresete go ka go thusa jang gore o eme o nitame mo kobamelong ya boammaaruri?
18 Gore o itumedise Modimo, o tshwanetse go tlogela kobamelo ya maaka mme o eme o nitame mo kobamelong ya boammaaruri. Seno se akaretsa eng? Baebele e tlhalosa jaana: “Mme a re akanyetsaneng gore re tlhotlheletsaneng mo loratong le mo ditirong tse di molemo, re sa lese go phuthega mmogo ga rona, jaaka bangwe ba na le mokgwa oo, mme re kgothatsana, mme re dira jalo le go feta e re ka lo bona letsatsi le atamela.” (Bahebera 10:24, 25) Dipokano tsa Bokeresete ke dinako tse di itumedisang tsa gore o obamele Modimo ka tsela e a e amogelang. (Pesalema 22:22; 122:1) Kwa dipokanong tseo, Bakeresete ba ba ikanyegang ba a ‘kgothatsana.’—Baroma 1:12.
19. Ke ka ntlha yang fa go le botlhokwa gore o bue le ba bangwe ka dilo tse o di ithutileng mo Baebeleng?
19 Tsela e nngwe ya go ema o nitame mo kobamelong ya boammaaruri ke go bua le ba bangwe ka dilo tse o ithutileng tsone fa o ntse o ithuta Baebele le Basupi ba ga Jehofa. Ruri batho ba le bantsi ‘ba a fegelwa e bile ba a sonela’ ka ntlha ya dilo tse di boikepo tse di diregang mo lefatsheng gompieno. (Esekiele 9:4) Gongwe o itse batho bangwe ba ba ntseng jalo. Ke ka ntlha yang fa o sa bue le bone ka tsholofelo e o nang le yone ya isagwe, e e theilweng mo Baebeleng? Fa o ntse o kopanela le Bakeresete ba boammaaruri e bile o bua le ba bangwe ka dithuto tsa boammaaruri tsa Baebele tse o di ithutileng, o tla lemoga gore fa nako e ntse e tsamaya, ga o na go eletsa go dira dilo tsa kobamelo ya maaka tse o ntseng o di rata. Tlhomamisega gore o tla itumela tota le gore o tla amogela masego a le mantsi fa o ema o nitame mo kobamelong ya boammaaruri.—Malaki 3:10.
^ ser. 9 Moletlo wa Saturnalia le one o ile wa dira gore go tlhophiwe December 25. Moletlo ono wa go tlotla modimo wa Baroma wa temothuo o ne o ketekwa ka December 17-24. Mo nakong ya moletlo wa Saturnalia, batho ba ne ba ijesa monate le go abelana dimpho.
^ ser. 10 Go bona gore Bakeresete ba boammaaruri ba leba jang malatsi a mangwe a a tumileng a a ketekwang, bona Dintlha Tse di Oketsegileng, ditsebe 222-3.


text:
Ka'êškone
Bana botlhe ba feta ka dikarolo tsa kgolo go lebilwe maikutlo le boitshwaro. Losea kgotsa ngwana yo monyennyane ba tla tshameka ba le nosi ka boitumelo. Fa ngwana yo
mongwe a tsena mo tshamekong e e tsweletse le e ne o ka ntshiwa ka go garumelelwa kgotsa ka go mo kgarametsa. Mogongwe ngwana o kgona go tshameka le yo mongwe, ka bonyakabonya a ithuta go amogana le go drisa ditshono tsa gagwe. Kwa pheletsong setlhopha se a gola goya ko baneng ba le bararo kgotsa ba le bane. Ka nako e ngwana a simololang go tsena sekolo la bananyana go tla nna motlhofo mo go e ne gore a tsenelele setlhopha sa bana ba bangwe mme a simolole go natefelelwa ke lesedi le o.[5]
Ngwana yo o nang le ADHD le bogole o ka tlhoka thuso e e feteletseng go ithuta tselana tsa bo ja mmogo. Go fetoga ga dikai tsa ngwana wa ADHD di ka modira gore a nne se tshwakga mo kamanong ya gagwe le ba nkana ba gagwe. Bana ba ba tlhaelelwang ke go tsaya nako ya bone ga e kake ba inakanya le tomagano mo tikologong ya bone, se se dira gore go nne thata mo go bone gore ba ithute dikitso tsa tomagano ka lesedi le ba nang le lone.[5]Dingwaga tse go akanngwang fa ngwana a na le boikarabelo mo ditshwetsong tsa gagwe sekai(lenyalo, go tlhopha, le tse dingwe fela jalo) di fetogile mo tsamao ya nako, mme se se kailwe ke tsela e ba tsewang ka yone ke makgotla a molao. Ka dinako tsa ba Roma, gone go tsewa gore ngwana ga e kake ya nna modira melato, maemo a moragonyana a ileng a amogelwa ke kereke.. Ka disentshuri tsa lesome le boferabongwe, bana ba ba ko tlase ga dingwaga tse supa gone go sa dumele gore e ka nna badira melato. Bana ba dingwaga tse di fetang bosupa bone gone go akanngwa gore ba na le boikarabelo jwa ditshwetso tsa bone. Ka mong ba ne ba ka lebisiwa dikatlholo tsa melato ya borukutlhi, ba isiwa kwa kgolegelong ya batho ba ba tona, e bo ba otlhaiwa jaaka bone ka go ba kgwathisa, go batshuba ka ditshipi le go ba kaletsa. [6] Mo bo gompieno mo mafatsheng a le mantsi jaaka Canada le United stattes, ngwana wa dingwaga tse di lesome le bobedi kgotsa go feta ba bewa ka boikarabelo jwa ditiro tsa bone mo ba ka felelang ba rometswe kwa dikgolegelong tsa pankanyo motho jaaka 1}juvenile hall.
Ditshekatsheko di lemogile fa mafatshe a ka nna masome a mabedi le botlhano lefatshe ka bophara a sena dingwaga tsa thuto e e tlhokegang gotsa e e patelesegang go ka dirwa. Dingwaga tse di ko tlase tse di sa letelelweng fa ngwana a ka bereka kgotsa go nyalwa le tsone di a farologana. Mo mafatsheng a le sekaenyana fela a le lekgolo le masome a mabedi le botlhano, bana ba dingwaga tse supa go ya kwa go tse lesome le botlhano ba ka tseelwa kwa kgotla tshekelong le kwa dikgolegelong ka mabaka a ditiro tsa borukutlhi. Mo mafatsheng a mangwe bana ka fa molaong ba patleletswa go tsena sekolo go fitlhela ba le dingwaga tse di simololang ka lesome le bone kgotsa lesome le botlhano, mme ba ka bereka pele ga dingwaga tse. Tshwanelo ya ngwana ya go rutega e gomagomediwa ke go nyalwa mo go tlang pele,pereko ya bana le go isiwa dikgolegelong.[7]


text:
MATLOTLO A A MO LEFOKONG LA MODIMO
Jehofa o Segofatsa Ditiro Tsa ba ba Nang le Tumelo
Ditaelo tsa ga Jehofa di ka lebega di sa utlwale mo bathong (Jos 3:12, 13; it-2-E 105; bona setshwantsho se se mo khabareng)
Banna ba ba tlhomilweng ba tshwanetse go tlhoma sekao mo go lateleng ditaelo (Jos 3:14; w13 9/15 16 ¶17)
Jehofa o segofatsa ba ba mo ikobelang (Jos 3:15-17; w13 9/15 16 ¶18)
Jehofa o tla re segofatsa fa re dira maiteko a go rera le fa re lwala kgotsa re lebane le maemo mangwe a a re kgoreletsang.


text:
BOTSHELO JWA BOKERESETE
Ditsela Tse Tharo Tse re ka Ikaegang ka Jehofa ka Tsone
Dafide o ile a fenya Goliathe ka gonne o ile a ikaega ka Jehofa. (1Sa 17:45) Jehofa o dirisa maatla a gagwe go thusa batlhanka ba gagwe. (2Dt 16:9) Re ka dira eng gore re ikaege ka thuso ya ga Jehofa go na le gore re ikaege ka kitso le bokgoni jo re nang le jone? Go na le ditsela tse tharo tse di tla re thusang:
-
Rapela ka metlha. O se ka wa rapela fela fa o dirile phoso mme gape rapela Jehofa gore a go thuse fa o raelesega go dira sengwe se se sa siamang. (Mat 6:12, 13) Kopa Jehofa gore a segofatse ditshwetso tse o setseng o di dirile, mme o bo o mo kopa gore a go kaele a bo a go neye botlhale pele o dira tshwetso.—Jak 1:5
-
Nna le thulaganyo ya go bala Baebele le go ithuta ka metlha. Bala Baebele letsatsi le letsatsi. (Ps 1:2) Akanya ka dikai tse o ithutang tsone mo Baebeleng mme o bo o dirisa se o se ithutang. (Jak 1:23-25) Baakanyetsa pele o ya bodireding mme o se ka wa ikaega ka kitso e o nang le yone. Fa o baakanyetsa pele o ya dipokanong, se o ithutang sone se tla go solegela molemo
-
Ikobele ditaelo tsa phuthego ya ga Jehofa. O se ka wa goga dinao go reetsa ditaelo tse di tswang mo phuthegong ya Modimo le go di latela. (Dip 9:17) Reetsa bagolwane fa ba go naya dikgakololo le ditaelo.—Bah 13:17
LEBANG BIDIO YA GA RE NA LEBAKA LA GO TSHABA GO BOGISIWA, LO BO LO ARABA DIPOTSO TSE DI LATELANG:
• Ke dilo dife tse bakaulengwe le bokgaitsadi ba neng ba di tshaba?
• Ke eng se se ba thusitseng gore ba se ka ba tlhola ba boifa?


text: 24 Bonang! Jehofa o dira lefatshe lolea a bo a le kgakgabatsa.+O a le pitikolola*+ a bo a gasamisa banni ba lone.+2 Botlhe ba tla diragalelwa ke se se tshwanang:Batho mmogo le moperesiti,Motlhanka le mong wa gagwe,Lelata le mohumagadi wa lone,Moreki le morekisi,Yo o adimang le yo o adingwang,Yo o kolotisang le yo o kolotang.+3 Lefatshe le tla sala le le lolea;Le tla thukuthiwa gotlhelele,+Gonne Jehofa o buile lefoko leno.4 Lefatshe le a hutsafala;*+ le a nyelela.Naga e e ungwang e a swaba; e a kgakgabala.Batho ba ba tlotlegang ba lefatshe leo ba a swaba.5 Lefatshe le kgotletswe ke banni ba lone,+Gonne ba tlhokomologile melao,+Ba fetotse melawana,+E bile ba tlodile kgolagano e e nnelang ruri.*+6 Ke gone ka moo phutso e kometsang lefatshe,+E bile ba ba nnang mo go lone ba bonwe molato.Ke gone ka moo banni ba lefatshe ba fokotsegileng,E bile go setse batho ba le mmalwa thata.+7 Beine e ntšha e a kgala, morara* o a swaba,+E bile botlhe ba ba dipelo di itumetseng ba a lela.+8 Modumo o o ipedisang wa meropana o kgaoditse;Modumo wa ba ba tlhapetsweng ke boitumelo o khutlile;Modumo o o itumedisang wa harepa o kgaoditse.+9 Ba nwa beine ba sa opele,E bile ba ba nwang bojalwa ba utlwa bo le bogalaka.10 Motse o o se nang batho o thubilwe;+Ntlo nngwe le nngwe e tswetswe gore ope a se ka a tsena mo go yone.11 Batho ba lelela beine mo mebileng.Boitumelo jotlhe bo nyeletse;Boipelo jwa lefatshe bo fedile.+12 Motse o tlogetswe e le marope fela;Kgoro e thubagantswe gore e sale e le mokoa wa matlakala.+13 Gonne go tla nna jaana mo lefatsheng, mo ditšhabeng:Go tla nna jaaka fa go tlhotlhoriwa setlhare sa motlhware,+Jaaka fa go phuthiwa se se setseng morago ga thobo ya morara.+14 Ba tla tsholetsa mantswe a bone,Ba tla goa ka boitumelo.Ba tla itsise ka bogolo jwa ga Jehofa go tswa kwa lewatleng.*+15 Ke gone ka moo ba tla galaletsang Jehofa kwa kgaolong ya lesedi;*+Ba tla galaletsa leina la ga Jehofa, Modimo wa Iseraele, kwa ditlhaketlhakeng tse di mo lewatleng.+16 Re utlwa dipina tseno go tswa kwa dikhutlong tsa lefatshe:“A kgalalelo* e newe Yo o Siameng!”+Mme ka re: “Ke a koafala, ke a koafala!Ruri go latlhega nna! Batho ba tsietsa ba bangwe e bile ba dira ka boferefere;Batho ba nna ba tsietsa e bile ba dira ka boferefere.”+17 Wena monni wa lefatshe, o letetswe ke poifo le dikhuti le dirai.+18 Mongwe le mongwe yo o tshabang modumo o o tshosang o tla wela mo khuting,Mme mongwe le mongwe yo o tswang mo khuting o tla tshwarwa ke serai.+Gonne dikgoro tsa merwalela tse di kwa godimo di tla bulwa,Le metheo ya lefatshe e tla roroma.19 Lefatshe le phatlogile;Lefatshe le reketlisitswe;Lefatshe le tshikinyega thata.+20 Lefatshe le thetheekela jaaka motho yo o tagilweng,E bile le temeka le ya kwa pele le kwa morago jaaka ntlwana e temeka mo phefong.Molato wa lone o le imela thata,+Mme le tla wa, mo le se kitlang le tsoga gape.21 Mo letsatsing leo, Jehofa o tla atlhola lesomo le le kwa godimo thataLe dikgosi tse di mo lefatsheng.22 Mme ba tla phuthiwa mmogoJaaka magolegwa a phuthelwa mo khuting,Mme ba tla tswalelwa mo khuting ya kgolegelo;Morago ga malatsi a le mantsi ba tla otlhaiwa.23 Ngwedi yo o tletseng o tla tlhabiwa ke ditlhong,Le letsatsi le le phatsimang le tla swaba,+Gonne Jehofa wa masomosomo e setse e le Kgosi+ mo Thabeng ya Siona+ le kwa Jerusalema,O galalela fa pele ga bagolwane ba setšhaba sa gagwe.*+


text:
Adjectives
Aim - use adjectives to describe things - the TALL man, the NEW car
Soft Adjectives
When using these adjectives, add the subject prefix to the start of the adjective.
- -ntle (beautiful) mosadi montle, basadi bantle, le@@ lentle, etc
Strong/Hard Adjectives
These adjectives stay the same whatever the noun is.
- monate (nice/enjoyable) @@@ monate, ba@@ monate, le@@ monate, etc
Use in simple sentences
- nna ke montle - I am beautiful
- mosadi o montle - the woman is beautiful
- Batswana ba bantsi mo Botswana - Batswana are many in Botswana
- Batswana ga ba bantsi mo UK - Batswana are few (not many) in the UK
- mosese o mohibidu - the dress is red (or "the red dress" see below)
More complex sentences
using the adjective in normal sentences requires use of the "adjectival concord", related to the relative construction see later.
- mosadi yo montle o bidiwa Sara - the beautiful woman is called Sarah
here "yo" is the adjectival concord for noun mosadi
Adjectival Concords
Note the adjectival concord is the same as the subject prefix except for class 1 o -> yo and subject prefix di -> tse
Comprehension Exercise
Leina la me ke Sara. Ke fana ka Boardman. Ke tswa kwa California mo Amerika. Ke na le dingwaga di le 23. Batsadi ba me ba nna kwa California. Rre ke ngaka ya meno, mme ene ga a bereke o tlhokomela lelapa. Re bararo, ke na le bo-kgaitsadiake ba babedi, yo motona le yo monnye. Nkgonne o bereka mo restaurenteng, o itse go apaya thata. O tlhola a re apeela pizza, tlhapi le dikheiki. Leina la gagwe ke Paul. O na le dingwaga di le 25. Paul o nyetse. Mosadi wa gagwe o bidiwa Kim. Ba ne le ngwana a le mongwe fela, ke mosetsana.
Nnake o bidiwa Rob, o na le dingwaga tse 19. O santse a tsena sekolo kwa University ya California. O dira ngwaga wa bobedi.
Rotlhe re rata Rob thata ka gore re akanya gore ke mosimane yo monnye, gape o botlhale thata. Ke akanya gore ngwaga e, Rob o tlaa nketela. Fa a tla, re tlaa ya kwa Chobe go bone diphologolo. Kwa Chobe go monate ka gore go na le diphologolo, dinonyane le metsi a mantsi.
Nkoko le ntatemogolo ba tlhokafetse. Ke na le rakgadi le malome. Rakgadi o bereka mo shopong. Go a na bana, o nna a le nosi. Fa ke fetsi tiro ya me mono, ke tlaa nna le rakgadi kwa Pensylvania. Malome ene o na le bana ba le babedi. Bo-Ntsalake ba tsena mo High School, ke basetsana botlhe. Ke a ba rata, gape ke eletsa gore le bone ba nketele fa dikolo tsa bone di tswalwa.
Jaanong araba dipotso tse: (now answer these questions:)
- Leina la mokwadi ke mang?
- Dingwaga tsa gagwe di kae?
- O tsaletswe kae?
- Rragwe o dira eng?
- Leina la mogolowe ke mang?
- Rob ke mang?
- Rob ke ngwana wa bokae mo lapeng?
- Botlhe ba rata Rob ka goreng?
- Rob o dira ngwaga wa bokae kwa University?
- Kwa Chobe go monate kagoreng?
- Sara o ikaelela go dira eng fa a fetsa tiro ya gagwe mono?


text:
Botswana
Lefatshe la Botswana le ko borwa jwa Aforika, ke lefatshe le le dikaganyeditsweng ke a mangwe, ka jalo ga le a bapa le lewatle. Pele ga le tsaya boipuso ka kgwedi ya Phalane e tlhola masome a mararo ka ngwaga wa sekete, makgolo a roba bongwe, masome a le marataro le metso e le merataro mo go mmamosadinyana le ne le bidiwa Bechuanaland. Lefatshe la Botswana le dikaganyeditswe ke la Aforika Borwa kwa borwa-botlhaba go fitlha kwa borwa bophirima, Namibia kwa bophirima, Zambia kwa bokone le Zimbabwe kwa bokone-botlhaba. Lefatshe le le bidiwa Botswana, le reelelwa ka banni ba lone eleng Batswana.
Pina ya setshaba ya Botswana ke fatshe leno la rona, e e tlhamilweng ke Rre K T Motsete.
Madi a a dirisiwang ko Botswana ke Pula.
Botswana ke lefatshe le le farologanyeng le mafatshe a mangwe mo Aforika. Morago ga puso ya ga Mmamosadinyana, Botswana o ne a tsaya boipuso ka di 30 tsa Lwetse 1966. Morago ga boipuso, lefatshe la Botswana le ne la dirisanya mmogo le puso ya Mmamosadinyana go itlhabolola. Babusi ba Botswana ka nako eo ba ne ba leka ka bojotlhe go ntsha Botswana mo tlaleng. Domokoraga e ne ya busa lefatshe le e eteletswe pele ke Seretse Khama, tautona wa ntlha wa Botswana.
Gompieno Botswana ke lengwe la mafatshe a a tlhabologang ka bofefo mo lefatsheng ka bophara. Le fa mafatshe a mangwe mo Aferika a bolawa ke tlala le matshwenyego jaaka dintwa le tsietso setshaba, Botswana e kgonne go fenya mmaba mo ebileng e leng sekai mo Aforika. Lethathamo la lihlooho tsa linaha tsa Botswana
Melao ya lefatshe la Botswana[fetola | Fetola Motswedi]
Molao wa Bogosi (Chieftainship Act, CAP 41:01- 1933) 1. Temana ya bobedi (section 2) ya molao o, yare: Merafe ke e e herang bobedi e e tholegileng e bua puo ya Setswana, eleng Bakgatla, Bangwato, Balete, Bakwena, Batawana, Barolong, Batlokwa le Bangwaketsi. Temana eo gape e boa ere: dikgosi ke tsa merafe e o fela, ebile lefatshe ke la yone merafe eo fela. 2. Se se raya gore merafe e mengwe e kgaphetswe kwa ntle, ga e tsewe ele merafe, mme ele meratshwana e e ka fa tlase ga merafe e e buang Setswana. Maikaelelo le maikemisetso a molao o, ke go nyeletsa merafe e e kgaphetsweng kwa ntle jaaka: Babirwa, Batswapong, Bakalaka, Bayeyi, Bambukushu, Basubiya, Basarwa, Baherero, Bambanderu, Bakgalagadi, Bakgothu, fela jalo. Puso e solofetse gore meratshwana e, e nyelele, e komediwe ke e buang Setswana. 3. Morafe ke batho, ka jalo fa puso e tsaya gore morafe mongwe gase morafe, o raya gore morafe o o gase batho. Batho badirilwe ke Modimo, ba na le teme le ngwao e e remeletseng mo lefatshing le ba tshelang mo go lone, jaaka dijo, dikago, diaparo le didirisiwa tsa bone[16].
Molao wa lefatshe (Tribal Territories Act, CAP 32:02 - 1933) 1. Molao o, o dirafatsa tlhaloso e e dirilweng mo molaong wa bogosi, o o tlhalosang gore lefatshe ke la bo mang. 2. Se molao wa lefatshe o se dirang ke go kgaola melolwane go supa gore lefatshe la Bangwato le tswa fa le felela fa , la Bakgatla, Balete, Batlokwa, Bakwena, Bangwaketsi, Batawana, Barolong fela jalo. Malao o, o raya gore merafe e e kgaphetsweng kwa ntle ga ena lefatshe. 3. Merero yotlhe ya tiriso ya lefatshe e mo maruding a merafe e e ferang bobedi. Merafe e mengwe go tsewa gore e komeditswe, e ka fa tase ga emengwe. Ka jalo ga ba na tshwanelo ya lefatshe ele merafe, fa ese fela ka bongwe ka bongwe. 4. Se se raya gore merafe e e kgaphetsweng kwa ntle ga e kake ya ngongorega ka lefatshe ele sethopha sa morafe. Ba ka ngongorega fela ka bongwe ka bongwe, ba ngongoregela dilo tse di tshwanang masimo, le lwapa a bone fela. Merafe e e buang Setswana yone, eka ngongorega ele morafe, ba ngongoregela lefatshe la bone ka kakaretso. 5. Sekai ke gore Basarwa, ga ba ka ke ba ngongorega ka lefatshe ele Basarwa, ba ka ngongorega fela fa ba tlhakane le Bangwaketse, ebile le bone ba ipitsa Bangwaketse[17].
Lenaneo la tiriso ya metsi mo Botswana[fetola | Fetola Motswedi]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo kgolo. Mo godimo ga moo, kompone e, e ntse e tshwaragane le Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.Ke eng se se tlamileng gore go diragadiwe Lenaneo la Diphetogo tsa Mhama wa Metsi?Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno[18].
Dipolotiki le puso ya Botswana[fetola | Fetola Motswedi]
E sale lefatshe la Botswana le tsaya Boipuso ka ngwaga wa 1966,le tile le eteletswe pele ke Phutlhego ya Botswana Democratic Party e le mo bogompienong e ntseng e busa fela.Tautona wa lefatshe la Botswana ke Rre Seretse khama Ian Khama,yo o sa tswang go amoga maemo a mo go Rre Festus Mogae.Puso ya lefatshe la Botswana ke ya batho ka batho mme se se raya gore mongwe le mongwe o nale tshwanelo ya tlhopha phutlhego e a akanyang gore e ka mo tswa mosola mo tsamaisong ya lefatshe a phutlhologile[19].Go nale kagiso e e renang lefatshe ka bophara mme se se dire gore mafatshe ka bontsi a batle go itsalanya le rona.Batswana ka bontsi ke batho ba ba ratang go itse le gone go tlhaloganay ka mafatshe a sele,jalo se batka tirisanyo mmogo fa gare ga mafatshe.
Phemelo[fetola | Fetola Motswedi]
Ka nako ya boipuso, lefatshe la Botswana le kile la bo le sena sesole se se netameng. E ne e le morago ga gore Masole a Rhodesian le a Aforika Borwa ba lwantshiwe ke mephato ya ZIPRA le MK[14] mme Botswana Defence Force (BDF) ya tlhamiwa ka ngwaga wa 1977[20]. Tautona e ne e le ene molaodi wa sesole gape a nale dithata tsa go ka etelela lefatshe gape. Sesole sa Botswana se nale maloko a ka tshwara selekanyo sa 12,000.
Go latela phetogo ya sepolotiki sa Aforika Borwa, Maitlamo a sesole sa Botswana ba ne ba itlama go sireletsa diphologolo tsa tlholego, go thusa batho ka nako ya fa ba wetswe ke dibetsa tsa tlholego, gape le gone go tlisa kagiso. Lefatshe la United States e sa tswa go nna lefatshe le le neng la thusa Botswana ka ditlhabololo le sone seole sa Botswana (BDF), mme bontsi jwa bone ba ne ba fiwa ithuthuntsho ke ba lefatshe la U.S. Ithuthuntsho e ke yone e e tswewang e le yone ya konokono mo Botswana[21].
Diteme tsa Botswana[fetola | Fetola Motswedi]
Teme e e buiwang mo Botswana ke Setswana, ke sone se re ikgatsang ka sone go tswa mo mafatsheng a Africa e bile se golaganya merafe e farologanyeng go utlwana. Ka gore go nale merafe e e farologanyeng Botswana o nale diteme tse dingwe tse di buiwang ke yone merafe e jaaka:
Metswedi[fetola | Fetola Motswedi]
- ↑ 1.0 1.1 "About Our Country". Gov.bw. Retrieved 2022-04-17.
Botswana has a number of tribes across the country, collectively known as Batswana. The official language is English and Setswana is the national language, although there are other spoken languages.
- ↑ Cite error: Invalid
tag; no text was provided for refs named
cia
- ↑ Cite error: Invalid
tag; no text was provided for refs named
pew
- ↑ "Africa :: Botswana – The World Factbook - Central Intelligence Agency". www.cia.gov. Retrieved 17 December 2019.
- ↑ Selolwane, Onalenna (2002). "Monopoly Politikos: How Botswana's Opposition Parties Have Helped Sustain One-Party Dominance". African Sociological Review. 6 (1): 68–90. doi:10.4314/asr.v6i1.23203. JSTOR 24487673.
- ↑ "Masisi to Lead Botswana as Khama Steps Down After a Decade". Bloomberg.com. 28 March 2018. https://www.bloomberg.com/news/articles/2018-03-28/masisi-to-lead-botswana-as-khama-steps-down-after-decade-at-helm.
- ↑ Global Forest Resources Assessment 2015 – Country Report – Botswana (PDF). fao.org (Report). United Nations Food and Agriculture Organization. 2015. p. 9.
Total Country Area ('000)ha / 58 173
- ↑ ""World Population Prospects 2022"". population.un.org. United Nations Department of Economic and Social Affairs, Population Division. Retrieved July 17, 2022.
- ↑ "World Population Prospects 2022: Demographic indicators by region, subregion and country, annually for 1950-2100" (XSLX). population.un.org ("Total Population, as of 1 July (thousands)"). United Nations Department of Economic and Social Affairs, Population Division. Retrieved July 17, 2022.
- ↑ Statistics Botswana (May 2022). "2022 POPULATION AND HOUSING CENSUS PRELIMINARY RESULTS V2" (PDF). Statistics Botswana. Retrieved 2 July 2022.
- ↑ 11.0 11.1 11.2 "IMF Country Specific Data". Retrieved 10 August 2019.
- ↑ "IMF Country Specific Data". Retrieved 10 August 2019.
- ↑ "GINI index (World Bank estimate)". World Bank. Archived from the original on 13 December 2017. Retrieved 20 April 2019.
- ↑ "Human Development Report 2020" (PDF) (in English). United Nations Development Programme. 15 December 2020. Retrieved 15 December 2020.
- ↑ Chapter: 01:04 (20 July 1984). "Interpretation Act 1984 (§40(1))". Archived from the original on 28 March 2017. Retrieved 11 September 2020.
- ↑ kamanakao.tripod.com/melao.pdf
- ↑ kamanakao.tripod.com/melao.pdf
- ↑ www.mmewr.gov.bw/downloads/download.php?dir
- ↑ http://en.wikipedia.org/wiki/Politics_of_Botswana
- ↑ http://en.wikipedia.org/wiki/Botswana_Defence_Force
- ↑ http://en.wikipedia.org/wiki/Botswana_Defence_Force

Cite error:
tags exist for a group named "lower-alpha", but no corresponding
tag was found


text: 12 Go tswa foo, ke ne ka bona sesupo se segolo kwa legodimong: Mosadi+ mongwe o ne a apere letsatsi, mme ngwedi e ne e le ka fa tlase ga dinao tsa gagwe, e bile mo tlhogong ya gagwe go ne go na le serwalo sa dinaledi di le 12,2 mme o ne a imile. Mme e re ka a ne a tloga a belega, o ne a lela ka gonne a le mo ditlhabing tsa pelegi.3 Gape ke ne ka bona sesupo se sengwe kwa legodimong. Go ne go na le noga* e kgolo e e bohibidu jwa molelo,+ e na le ditlhogo di le supa le dinaka di le lesome, mme mo ditlhogong tsa yone go ne go na le dirwalo tsa segosi di le supa;4 mogatla wa yone o ne wa goga karolo e nnye ya dinaledi+ tsa legodimo mme wa di latlhela mo lefatsheng.+ Mme noga eo e kgolo e ne ya tswelela e eme fa pele ga mosadi+ yo a neng a tloga a belega, gore fa a belega, e tle e kometse ngwana wa gagwe.5 O ne a tshola ngwana wa mosimane,+ yo o tla busang ditšhaba tsotlhe ka lore lwa segosi lwa tshipi.+ Mme ngwana wa gagwe o ne a phamolelwa* kwa Modimong yo o ntseng mo setulong sa gagwe sa bogosi.6 Mosadi yoo ene o ne a tshabela kwa nageng, kwa Modimo a mmaakanyeditseng lefelo gone, kwa a neng a tla fepelwa gone malatsi a le 1 260.+7 Go ne ga tsoga ntwa kwa legodimong: Mikaele*+ le baengele ba gagwe ba ne ba lwa le noga e kgolo, mme noga eo le baengele ba yone ba ne ba lwa le bone,8 le fa go ntse jalo ga ba a ka ba fenya,* e bile ga ba a ka ba tlhola ba nna le lefelo kwa legodimong.9 Ka jalo, noga e kgolo+ e ne ya latlhelwa mo lefatsheng, e leng noga ya kwa tshimologong,+ e e bidiwang Diabolo+ le Satane,+ yo o tsietsang lefatshe lotlhe;+ le baengele ba gagwe ba ne ba latlhelwa mo lefatsheng+ le ene.10 Mme ke ne ka utlwa lentswe le le kwa godimo kwa legodimong le re:“Jaanong Modimo o tlisitse poloko+ e bile maatla a gagwe a setse a senotswe. Bogosi jwa gagwe+ bo simolotse go busa e bile Keresete wa gagwe o simolotse go dirisa taolo ya gagwe, ka gonne molatofatsi wa bakaulengwe ba rona o latlhetswe kwa lefatsheng, ene yo o ba latofatsang bosigo le motshegare fa pele ga Modimo wa rona!+11 Mme ba ne ba mo fenya+ ka ntlha ya madi a Kwana+ le ka ntlha ya molaetsa o ba neng ba o bolela,+ e bile ga ba a ka ba rata matshelo*+ a bone thata, tota le fa ba ne ba lebane le loso.12 Ka jalo, itumeleng, lona magodimo le lona ba lo agileng mo go one! Ruri lefatshe le lewatle di tlhomola pelo,+ ka gonne Diabolo o fologetse kwa go lona, a tletse bogale jo bogolo, ka gonne a itse gore o saletswe ke nako e khutshwane fela.”+13 Jaanong e rile noga e kgolo e bona gore e latlhetswe mo lefatsheng,+ e ne ya bogisa mosadi+ yo o ileng a tshola ngwana wa mosimane.14 Le fa go ntse jalo, mosadi yoo o ne a newa diphuka tse pedi tsa ntsu e kgolo,+ gore a tle a fofele kwa nageng kwa lefelong la gagwe, kwa a tla fepiwang gone ka motlha o le mongwe le ka metlha e le mebedi le halofo ya motlha*+ a le kgakala le noga.+15 Mme noga e ne ya kgwa metsi a a tshwanang le noka ka kwa morago ga mosadi, gore noka eo e tle e tseye mosadi yoo.16 Le fa go ntse jalo, lefatshe le ne la thusa mosadi, mme le ne la bula molomo wa lone le bo le kometsa noka e noga e kgolo e neng ya e kgwa.17 Ka jalo, noga eo e ne ya galefela mosadi yoo mme ya ya go tlhasela ba ba setseng ba losika lwa gagwe,+ ba ba bolokang ditaelo tsa Modimo e bile ba neilwe kabelo ya go naya bosupi ka ga Jesu.+


text:
TLHAGAFALELA BODIREDI
Se re Ka se Buang mo Bodireding
Loeto Lwa Ntlha
Potso: Re ka bona kae kgakololo e e tla re thusang mo botshelong?
Temana: 2Ti 3:16, 17
Potso E lo Ka Tlotlang ka Yone fa o Boa: Goreng o ka dumela se Baebele e se buang?
BATLA TEMANA ENO MO DIKGATISONG TSE DI MO LEBOKOSONG LA GO RUTA:
Loeto Lwa go Boela
Potso: Goreng o ka dumela se Baebele e se buang?
Temana: Job 26:7
Potso E lo Ka Tlotlang ka Yone fa o Boa: Baebele e araba dipotso dife?
BATLA TEMANA ENO MO DIKGATISONG TSE DI MO LEBOKOSONG LA GO RUTA:


text: 14 Go tswa foo, ke ne ka bona Kwana+ a eme mo Thabeng ya Siona,+ a na le ba le 144 000+ ba ba kwadilweng leina la gagwe le leina la ga Rraagwe+ mo diphatleng tsa bone.2 Ke ne ka utlwa modumo o tswa kwa legodimong o utlwala jaaka mosumo wa metsi a mantsi e bile o utlwala jaaka tumo e kgolo ya maru; mme modumo o ke neng ka o utlwa e ne e kete wa baopedi ba letsa diharepa tsa bone.3 Mme ba ne ba opela se e keteng pina e ntšha+ fa pele ga setulo sa bogosi le fa pele ga ditshedi tse nnê+ le bagolwane,+ mme go ne go se na ope yo o kgonang go ithuta pina eo kwantle ga ba ba 144 000,+ ba ba rekilweng mo lefatsheng.4 Bano ga ba a ka ba dira boitsholo jo bo sa siamang jwa tlhakanelodikobo le basadi; tota e bile, ga ba ise ba ko ba tlhakanele dikobo le ope.*+ Ba nna ba sala Kwana morago gongwe le gongwe kwa a yang gone.+ Ba rekilwe+ mo bathong e le mabutswapele+ a Modimo le a Kwana,5 mme ga ba a ka ba bua sepe se se tsietsang; ga ba na molato.+6 Ke ne ka bona moengele yo mongwe a fofa kwa legodimong,* mme o ne a tshotse dikgang tse di molemo tsa bosakhutleng gore a di bolelele ba ba nnang mo lefatsheng, a di bolelele batho ba ditšhaba tsotlhe le ba ditso tsotlhe le ba dipuo* tsotlhe le ba merafe yotlhe.+7 O ne a bua ka lentswe le le kwa godimo a re: “Boifang Modimo lo bo lo mo galaletse, ka gonne nako ya gagwe ya go atlhola e gorogile,+ ka jalo obamelang Ene yo o dirileng legodimo le lefatshe le lewatle+ le metswedi ya metsi.”8 Moengele wa bobedi o ne a latela a bo a re: “O ole! Babelona yo Mogolo+ o ole!+ O ne a dira gore ditšhaba tsotlhe di nwe beine ya gagwe, e leng keletso* ya gagwe e kgolo ya go dira boitsholo jo bo sa siamang jwa tlhakanelodikobo!”*+9 Mme moengele wa boraro o ne a ba sala morago, a bua ka lentswe le le kwa godimo a re: “Fa mongwe a obamela sebatana+ le setshwantsho sa sone e bile a itetla go tshwaiwa mo phatleng kgotsa mo seatleng,+10 le ene o tla nwa beine ya Modimo, e e emelang bogale jwa Gagwe. Eno ke beine e e bogale e Modimo a e tshelang mo senwelong sa bogale jwa Gagwe,+ mme o tla bogisiwa ka molelo le sulefera+ fa pele ga baengele ba ba boitshepo le Kwana.11 Mme mosi o o tswang mo molelong o o bogisang ba ba obamelang sebatana le setshwantsho sa sone le ope fela yo o amogelang letshwao la leina la sone,+ o tla tswelela o tlhatloga ka bosakhutleng le go ya go ile,+ mme ga ba kitla ba ikhutsa bosigo le motshegare.12 Ke gone ka moo, ba ba boitshepo ba ba bolokang ditaelo tsa Modimo le ba ba ngangatlelang tumelo mo go Jesu,+ ba tshwanetseng go itshoka.”13 Mme ke ne ka utlwa lentswe le tswa kwa legodimong le re, “Kwala o re: Go itumela batho ba ba swang ba le seoposengwe le Morena+ go tloga mo nakong eno go ya pele. Moya o o boitshepo wa re, ee, a ba ikhutse mo ditirong tsa bone tsa bonatla, ka gonne dilo tse ba di dirileng ga di kitla di lebalwa.”*14 Go tswa foo, ke ne ka bona leru le lesweu, mme mongwe yo o tshwanang le morwa motho+ o ne a ntse mo go lone, a rwele serwalo sa gauta mo tlhogong e bile a tshwere sekele e e bogale ka seatla.15 Moengele yo mongwe o ne a tlhaga a tswa kwa lefelong le le boitshepo la tempele, a tlhaeletsa yo o ntseng mo lerung ka lentswe le le kwa godimo a re: “Tsenya sekele ya gago mme o robe, ka gonne nako ya go roba e gorogile le thobo ya lefatshe e budule.”+16 Foo yo o ntseng mo lerung o ne a tsenya sekele ya gagwe mo lefatsheng, mme lefatshe la rojwa.17 Mme moengele yo mongwe gape o ne a tlhaga a tswa mo lefelong le le boitshepo la tempele le le kwa legodimong, mme le ene o ne a tshwere sekele e e bogale.18 Moengele yo mongwe gape o ne a tlhaga a tswa mo sebesong mme o ne a na le taolo ya go laola molelo. O ne a tlhaeletsa yo o neng a tshotse sekele e e bogale ka lentswe le le kwa godimo a re: “Tsenya sekele ya gago e e bogale mme o phuthe morara* wa lefatshe, ka gonne morara oo jaanong o budule.”+19 Moengele o ne a tsenya sekele ya gagwe mo lefatsheng a bo a phutha morara wa lefatshe, mme o ne a o latlhela mo segatisetsong se segolo sa beine se se emelang bogale jwa Modimo.+20 Dipitse di ne tsa gata morara o o neng o le mo segatisetsong sa beine ka kwa ntle ga motse, mme madi a a neng a tswa mo go sone a ne a fitlha kwa ditomong tsa dipitse, mme a ne a le sekgala sa dikilometara di ka nna 296.*


text:
Main Page
Pego ya letsatsi
Elizabeth II (1926–2022) e ne ele Kgosi ya mosadi ya United Kingdom le dikarolo tse dingwe tsa Commonwealth go simolola 6 Thakole 1952 go fitha ka leso la gagwe. Ngwana wa ntha wa ga Duke le Duchess wa York (morago Kgosi George VI le Queen Elizabeth), o ntse mojaboswa e rile Duke a nna kgosi ka 1936. Ka ntwa ya mafatshe fatshe ya bobedi. O nyetse Philip Mountbatten ka 1947; yo ba ntseng mmogo dingwaga dile 73 go fitha ka leso la gagwe ka 2021. O ntse kgosi ya mosadi morago ga leso la ga rragwe ka 1952. O ne a lebagana go atholwa ke babega dikgang ka masika a gagwe ka leba la manyalo a a neng a fela a bana bagagwe, le morago ga leso laga Diana, Kgosi ya Wales, ka 1997. Le fa go ntse jaalo, thotoetso e ne ya tswelelela e le ko godimo, ga mmogo le go itsege ga gagwe. Elizabeth o thokafetse kwa Balmoral Castle mme bogosi jwa tsewa ke ngwana wa gagwe o mogolwane, Charles III. (Pego ye e feletse...)
O ntse o itse ...
Dikgang
- Letsile Tebogo o dirile rekoto e ntšha ya mafatshe fatshe ya batabogi ba dingwaga tse di kotase ga masome a mabedi mo dikgaisanong fa a sena go fetsa lebelo ka nako ya 9.91s.
- Elizabeth II o bolokokilwe ka 19 Lwetse 2022 kwa Windsor Castle.
- Lefatshe la Aforika Borwa le setse le kwadisitse batho ba le bane ba ba tshwerweng ka mogare wa monkeypox ngwaga o.
- Tautona wa pele wa Botswana Ian Khama o mo mananeong a go ntsha tautona o mo sitilong Mokgwetsi Masisi ka dithopo tse di latelang.
Mo letsatsing leno
- Ketumile Quett Joni Masire ke ene mothusa tautona wa ntha wa Botswana mme a nna tautona wa bobedi was difatshe la Botswana.
- Lefatshe la Botswana Le tla bo le ipelela letsa la boipuso ka di 30 Lwetse 2022.
- Makhadzi ke mongwe wa badiragatsi ba ba rotoetsang mo go bomme ba bangwe gore ba seka ba ineela ka tiro ye a e dirang.
- Tautona wa lefatse la Botswana, Mokgweetsi Masisi o solofetse batswana ditsha dile 100,000.
- Difolaga tsa boritane di tla fofela kwatase go fithela beke e tlang seo se dirwa e le go suba tloto mo lesong la ga Mmamosadinyana
Senepe sa letsatsi
Mafelo a thuso mo Wikipedia
- Ntlo ya tee – Lefelo le le botsalano le o ka botsang dipotso ka go baakanya le go fetola Wikipedia.
- Tafole ya thuso - Lefelo le o ka botsang dipotso ka go fetola Wikipedia.
- Matseno - Matseno a Wikipedia ya Setswana.
- O ka bula tsebe jaana - Ka fa o ka bulang tsebe ka teng mo Wikipedia ya Setswana.
Bokgaitsadie Wikipedia
Wikipedia e kwalwa ke baithaopi gape e tshwerwe ke Wikimedia Foundation, komponi ye sa diring dipoelo e gape e tswereng diporojeke tse dingwe:
-
Commons
Ditswantsho tsa mahala
-
MediaWiki
Wiki e dirang maranyane
-
Meta-Wiki
Wikimedia project coordination
-
Wikibooks
Dibuka tsa mafoko tsa mahala
-
Wikidata
Motswedi wa dikitso tsa mahala
-
Wikinews
Dikgang tsa mahala
-
Wikiquote
diquotation
-
Wikisource
Motlobo wa mahala
-
Wikispecies
Wiki ya diphologolo
-
Wikiversity
Didirisiwa tsa dithuto tsa mahala
-
Wikivoyage
Kayedi ya mahala ya go tsamaya
-
Wiktionary
Dictionary
Wikipedia ka diteme tse dingwe
-
dipego dile 1,000,000+
-
dipego dile 250,000+
-
dipego dile 50,000+